title: Torben Grut

text: Torben Andreas Grut (2. kesäkuuta 1871 Tun, Itä-Götanmaa – 24. joulukuuta 1945 Frederiksberg, Tanska) oli ruotsalainen arkkitehti. Hänet tunnetaan erityisesti urheilu- ja edustusrakennusten suunnittelijana. Grut opiskeli Kungliga tekniska högskolanissa. Högskolanissa nuoreen aloittelevaan arkkitehtiin teki suuren vaikutuksen arkkitehti ja professori Isak Gustaf Clason, jonka kanssa hän myös myöhemmin työskenteli. Hän työskenteli myös muun muassa Ferdinand Bobergin kanssa.


title: Torben Grut

text: Grut oli Ruotsin tennismestari vuosina 1896-1897 ja Tanskan edustaja Kansainvälisessä olympiakomiteassa 1906-1912.


title: Karl Alexander Lothringen

text: Karl Alexander Lothringen (oik. Karl Alexander, Lothringenin ja Barin prinssi) (12. joulukuuta 1712 Lunéville, Lothringen – 4. heinäkuuta 1780 Tervuren, Itävallan Alankomaat) oli Itävallan marsalkka ja keisarillisen armeijan tärkeimpiä komentajia Itävallan perimyssodassa ja seitsenvuotisessa sodassa, vaikka ei kyennytkään lyömään Fredrik II Suurta taistelukentällä. Hän oli Lothringenin herttua Leopoldin poika ja keisari Frans I:n veli.


title: Karl Alexander Lothringen

text: Lothringen liittyi Itävallan armeijan palvelukseen 1737 muutettuaan Wieniin veljensä Lothringenin herttua Frans III Stefanin kanssa (tuleva keisari), joka oli vuotta aikaisemmin mennyt naimisiin keisarinna Maria Teresian kanssa.


title: Karl Alexander Lothringen

text: Lothringen taisteli ottomaaneja vastaan vuosina 1737–1739 ja ylennettiin marsalkaksi 1740. Itävallan perimyssodassa hän hävisi Preussin kuningas Fredrik II Suuren johtamalle Preussin armeijalle Chotusitzin taistelussa 1742. Vuonna 1744 hän hyökkäsi johtamansa armeijan kanssa Elsassiin ja valtasi siitä suuren osan, mutta oli pakotettu palaamaan Böömiin Fredrikin liityttyä uudelleen sotaan ja vallattua Prahan 1745. Hän hävisi Fredrikille Hohenfriedburgin ja Soorin taisteluissa preussilaisten koukatessa kummallakin kerralla Lothringenin taistelulinjan sivustaan. Hän hävisi Itävallan Alankomaissa Rocouxin taistelun 1746 Morits Saksilaisen johtamalle Ranskan armeijalle.


title: Karl Alexander Lothringen

text: Vuonna 1744 Lothringen meni naimisiin Maria Teresian siskon kanssa, ja oli siten tämän kaksinkertainen lanko. Avioliitto päättyi kuitenkin kestänyt puolison kuollessa jo seuraavana vuonna. Lothringenista tehtiin 1744 Itävallan Alankomaiden (nykyinen Belgia) kuvernööri, jossa tehtävässä hän jatkoi aina kuolemaansa saakka. Vuonna 1761 hänet valittiin Saksalaisen ritarikunnan suurmestariksi.


title: Karl Alexander Lothringen

text: Takaisin Itävallan armeijan johtoon Lothringen kutsuttiin seitsenvuotisen sodan syttyessä 1756. Hän kohtasi tutun vastustajansa Fredrik Suuren uudestaan vuonna 1757 häviten tällä kertaa Prahan ja Leuthenin taistelut (Fredrik koukkasi sivustaan kummallakin kerralla). Näiden tappioiden jälkeen Lothringen erotettiin armeijan johdosta, ja hän lopetti uransa sotilaana.


title: Stanislao Cannizzaro

text: Stanislao Cannizzaro (13. heinäkuuta 1826 – 10. toukokuuta 1910) oli italialainen kemisti, joka toimi myös politiikassa.


title: Stanislao Cannizzaro

text: Cannizzaro syntyi Palermossa, ja opiskeli siellä aluksi lääketiedettä, mutta vaihtoi pian pääaineekseen kemian. Sisilian itsenäisyyssodassa 1848 hän taisteli tykistöupseerina. Kapinallisten hävittyä sodan Cannizzaro pakeni Ranskaan, missä työskenteli Marseillessa ja Pariisissa. Vuonna 1851 hän palasi Italiaan professoriksi. Hän liikkui kahdenkymmenen vuoden ajan Italian yliopistosta toiseen fysikaalisen ja orgaanisen kemian professorina. 1871 hän asettui Roomaan, missä professorin toimensa ohella hänet valittiin senaattoriksi.


title: Stanislao Cannizzaro

text: Cannizzaro tunnetaan aldehydien hapettumista kuvaavan Cannizzaro-reaktion keksijänä. Hän vaikutti myös epäorgaanisen kemian puolella, missä jatkoi Amedeo Avogadron työtä atomimassojen määrittämisessä ja yhdisteiden rakenteen kuvaamisessa. Hän selitti, että tiettyjen epäorgaanisten aineiden kohdalla havaitut poikkeamat Avogadron laista johtuivat molekyylien erottumisesta, jota tapahtui tietyissä lämpötiloissa ja Avogadron laki pystyy määrittämään moolimassojen lisäksi myös atomimassan.


title: Stanislao Cannizzaro

text: Cannizzaro palkittiin Copley-mitalilla vuonna 1891.


title: Antonio Canova

text: Antonio Canova (1. marraskuuta 1757 Possagno – 13. lokakuuta 1822 Venetsia) oli venetsialainen kuvanveistäjä, joka tunnetaan alastomia vartaloita kuvaavista marmoripatsaistaan. Hän oli uusklassismin keskeisiä nimiä, ja yksi tyylisuunnan perustajista. Hänen aikanaan kuvanveisto palasi lähelle klassisia ihanteita barokin ylitsevuotavan hurmoksen jälkeen.


title: Antonio Canova

text: Canovan isä ja isoisä olivat kaivertaneet kivilaattoja työkseen, ja Canova oppi piirustustaidon alkeet isoisältään jo varhaisessa iässä. Hän innostui kuvanveistosta, ja jo kahdeksanvuotiaana hän teki ensimmäiset pienoisveistoksensa Carraran marmorista. Canovan ensimmäinen mesenaatti oli isoisän vanha asiakas, joka maksoi pojan opiskelukuluja. Näin hän pääsi oppipojaksi aikansa mestarien verstaisiin.


title: Antonio Canova

text: Vuonna 1780 Canova muutti Roomaan ja työsti siellä muun muassa useita juhlavia paavien hautakappeleita. Hän vietti lyhyitä aikoja Pariisissa, Wienissä ja Firenzessä, ja hiukan pitempään Lontoossa. Vuonna 1816 hänestä tehtiin Ischian markiisi. Canovan tunnetuimpia töitä ovat muun muassa vuosina 1787–1792 veistetty Rooman Pietarinkirkossa oleva paavi Klemens XIII:n hautamuistomerkki ja useat Napoleon-patsaat.


title: Hans Stuck

text: Hans Villiez von Stuck (27. joulukuuta 1900 Varsova, Kongressi-Puola, Venäjä – 9. helmikuuta 1978 Grainau, Baijeri, Saksa) oli saksalais-itävaltalainen kilpa-ajaja. Huolimatta Grand Prix -menestyksestään Auto-Unionilla, hänet tunnetaan vielä paremmin ylivoimaisuudestaan rinneajoista, joista hän sai lempinimen ”Bergkönig” eli ”vuoren kuningas”.


title: Hans Stuck

text: Stuck aloitti rinneajot vuonna 1924 Austro-Daimlerilla, joita hallitsi pitkään, vielä rata-autoiluun siirtymisenkin jälkeen. Tavattuaan Adolf Hitlerin, hän ajautui mukaan natsien autonvalmistussuunnitelmiin, joihin kuului muun muassa Ferdinand Porsche, ja näin ollen päätyi ajamaan Auto-Unionilla. Hän menestyi ennen toista maailmansotaa Auto-Unionin kultakaudella loistavasti: vuonna 1934 hän voitti jokaisen kilpailun, johon osallistui. GP-autoilun ohella hän jatkoi rinneajojen dominointia. Vuonna 1937 Stuck lopetti kuitenkin ajamisen Auto-Unionilla. Ei tiedetä varmasti saiko hän potkut vai erosiko hän.


title: Hans Stuck

text: Sodan jälkeen saksalaisilta oli kielletty osallistuminen kisoihin aina vuoteen 1950 asti, joten hän vaihtoi kansalaisuutensa hetkeksi itävaltalaiseksi. Hän osallistui uuteen sarjaan, Formula 1:iin tuntemansa Alex von Falkenhausenin kautta AFM -tallissa, muttei kerännyt enää suurta menestystä sarjassa. Hänen parhaaksi tulokseksi jäi neljätoista sija vuoden Italian GP:stä. Vuonna 1960 hän voitti 60-vuotiaana viimeisen kerran rinneajon mestaruuden.


title: Hans Stuck

text: Stuck oli naimisissa kolme kertaa, joista viimeisestä avioliitosta hänelle syntyi poika Hans-Joachim. Hänestä tuli myös kilpa-ajaja, joka oppi ajamaan Nürburgringillä isänsä opastuksessa ja osallistui isänsä tavoin F1-sarjaan 1970-luvulla.


title: Kaitsepolitseiamet

text: Viron suojelupoliisi eli Kaitsepolitseiamet (KaPo) on Viron tiedustelupoliisiorganisaatio, joka suojelee Viron perustuslain mukaisen valtiojärjestyksen säilymistä ja harjoittaa vastavakoilua. Sen vastuulle kuuluu suojelu parlamentaarista demokratiaa vaarantavia rikoksia vastaan.


title: Kaitsepolitseiamet

text: Kaitsepolitseiamet perustettiin ensimmäisen kerran 12. huhtikuuta 1920. Vuosina 1925–1940 se tunnettiin nimellä Poliitiline politsei (PolPol). Neuvostovallan aikana sen tilalla oli neuvostotasavallan KGB.


title: Kaitsepolitseiamet

text: Kaitsepolitseiamet perustettiin uudelleen 1. maaliskuuta 1991 poliisilaitoksen osana, ja siirrettiin sisäministeriön alaisuuteen 18. kesäkuuta 1993.


title: Kaitsepolitseiamet

text: Viron suojelupoliisin toimintaa on näkyvimmin kritisoinut suomalaissyntyinen Risto Teinonen "kaitsepolitsei.com" -sivustollaan.


title: Ischia

text: Ischia on tuliperäinen saari Napolinlahden pohjoispäässä, noin 25 kilometriä Napolista. Se on itä-länsisuunnassa noin kymmenen kilometriä pitkä, ja pohjois-eteläsuunnassa seitsemän kilometriä leveä. Saaren korkein kohta on 789 metriä korkea Monte Epomeon tulivuori. Saaren pääkaupungin nimi on myös Ischia.


title: Ischia

text: Saarella asuu vakinaisesti noin asukasta ympäri vuoden, kesällä noin nelinkertainen määrä; lisäksi kesäkaudella siellä käy miljoonia matkailijoita. Heitä houkuttelevat kuumien lähteiden ympärille rakennetut terveyskylpylät, varsinkin kesällä manner-Italiaa miellyttävämpi ilmasto ja vehreä luonto sekä kauniit maisemat. Lauttamatka mantereelta kestää noin 45 minuuttia.


title: Ischia

text: Antiikin aikana Ischian saari tunnettiin nimellä "Ainaria" (), latinaksi "Aenaria" ja runoudessa myös "Inarime". Siellä sijaitsi Pithekussain kaupunki, joka on kreikkalaisten varhaisin tunnettu kauppa-asema Italiassa. Se perustettiin noin 770 eaa. Pithekussain merkittävimpiin löytöihin lukeutuu niin kutsuttu Nestorin malja, jossa oleva piirtokirjoitus on varhaisimpia tunnettuja esimerkkejä kreikkalaisen kirjaimiston käytöstä. Pithekussaista käsin asutettiin mantereen puolen Kymen ("Cumae") kaupunki noin 750–725 eaa., jonka jälkeen Pithekussain merkitys väheni. Tuliperäinen saari kärsi antiikin aikana usein maanjäristyksistä ja vulkaanisesta toiminnasta.


title: Lotta Backlund

text: Lotta Maria Johanna Backlund (s. 14. lokakuuta 1980 Budapest, Unkari) on televisiotuotantoyhtiö Warner Bros. International Television Production Finlandin "Head of Development". Hän on ollut myös suomalainen stand up -koomikko, televisiotoimittaja ja poliitikko.


title: Lotta Backlund

text: Backlund on toiminut muun muassa Suomen ylioppilaskuntien liiton hallituksessa ja oli kokoomuksen ehdokas vuoden 2007 eduskuntavaaleissa. Backlund oli Suomen YK-nuorisodelegaatti vuonna 2006.


title: Lotta Backlund

text: Keväällä 2007 Backlund esiintyi lyhytikäiseksi jääneen "Kuka, mitä, häh?" -ohjelman vakiokeskustelijana. Hän oli NRJ-radiokanavan aamuohjelman juontaja maaliskuusta 2006 marraskuuhun 2007. Backlund on juontanut myös humoristista B-studio-ajankohtaisohjelmaa Nelosella yhdessä Steen1:n kanssa. Vuodesta 2012 Backlund on toiminut kehityspäällikkönä ja tuottajana Eyeworks Finland -televisiotuotantoyhtiössä, jonka myöhemmin osti Warner Bros. International Television Productions.


title: Lotta Backlund

text: Backlund julkaisee viikottaista Backlund & Lange -podcastia yhdessä Miina Langen kanssa. Backlund toimi vuonna 2017–2018 Helsingin pormestari Jan Vapaavuoren poliittisena erityisavustajana.


title: Lotta Backlund

text: Vuonna 2018 Backlund valittiin Audiovisual Producers Finlandin eli APFI ry:n varapuheenjohtajaksi.


title: Mikko Silvennoinen

text: Mikko Ilmari Silvennoinen (s. 14. toukokuuta 1975 Kiihtelysvaara) on suomalainen televisiotuottaja, -juontaja ja -toimittaja. Hän työskentelee Ylen Euroviisu-selostajana.


title: Mikko Silvennoinen

text: Silvennoinen oli perustamassa "Jyrki"-nuortenohjelmaa ja toimi sen juontaja-toimittajana vuosina 1995–1996. Työskenneltyään juontajana "Jyrkissä" yhden vuoden Silvennoinen lähti Yhdysvaltoihin opiskelemaan televisioalaa. Siellä ollessaan hän teki Nelonen-televisiokanavalle sekä "Apu"- ja "Katso"-lehdille haastatteluja ja raportteja viihteen maailmasta. Vuonna 2000 Silvennoinen sai California State Universitysta Bachelor of Arts in Communications Studies and Broadcast Journalism -tutkinnon. Seuraavana vuonna (2001) Silvennoinen toimitti Neloselle "Hollywood eXpress" -nimistä ohjelmaa Yhdysvalloista käsin.


title: Mikko Silvennoinen

text: Palattuaan opintojen jälkeen Suomeen Silvennoinen jatkoi työskentelyään Nelosella. Hän on työskennellyt kanavan ohjelmissa kameran molemmin puolin. Hän muun muassa juonsi ja toimitti populaarikulttuurin viikkomakasiinia "4POP":a vuosina 2003–2004. Silvennoinen on myös juontanut useita "Jussi-gaaloja", "Venla-gaalan", hyväntekeväisyysohjelmia sekä ankkuroinut suoraa Oscar-kisastudiota.


title: Mikko Silvennoinen

text: Keväällä 2007 Silvennoinen juonsi "Kuka, mitä, häh?" -keskusteluohjelmaa. Siinä oli muutaman vaihtuvan vieraan lisäksi viisi vakiovierasta. Ohjelma lopetettiin muutaman jakson jälkeen.


title: Mikko Silvennoinen

text: Televisiotuottajana Silvennoinen oli muun muassa "Hauskat kotivideot" -ohjelman ensimmäinen tuottaja. Lisäksi hän on ollut Nelosen kansainvälisten ohjelmien vastaava tuottaja.


title: Mikko Silvennoinen

text: Nelosen kotimaisen ohjelmiston vastaavana tuottajana hän työskenteli "Suomen Huippumalli haussa" -ohjelman ensimmäisten kausien parissa. Nelosen ohjelmapäällikkönä hän vastasi mm. "Matkaoppaat"-ohjelman kehitystyöstä ja hankki Suomeen formaatit "So You Think You Can Dance", "Neljät häät", "Neljän tähden illallinen" ja "Tuuri". Silvennoisen katsojaluvuilla mitattuna merkittävin televisiotyö on "Talent Suomi" -ohjelman uudistaminen. "Talentin" toisen kauden finaali syksyllä 2009 ylitti miljoonan katsojan rajan ja oli Nelosen kaikkien aikojen katsojaennätys vuoteen 2016 mennessä, jolloin visailuohjelma Haluatko miljonääriksi? rikkoi ennätyksen.


title: Mikko Silvennoinen

text: Vuonna 2011 Silvennoinen työskenteli ohjelmajohtajana Viasat Broadcastingin virolaisilla televisiokanavilla TV3, TV6 ja TV3+. Maaliskuussa 2012 hän aloitti SuomiTV:n (huhtikuusta 2012 alkaen FOX) ohjelmajohtajana.


title: Mikko Silvennoinen

text: Silvennoinen on myös vuodesta 2016 lähtien selostanut Ylellä Euroviisuja sekä Uuden Musiikin Kilpailua.


title: Mikko Silvennoinen

text: Silvennoinen nimitettiin tammikuussa 2018 Sanoma Media Finlandin Kids Media -liiketoimintayksikön sisältö- ja markkinointijohtajaksi, mutta sai potkut jo saman vuoden marraskuussa, kun Kids Media -yksikkö lopetettiin.


title: Mikko Silvennoinen

text: Silvennoinen on puhunut julkisuudessa avoimesti homoseksuaalisuudestaan. Hän on kirjoittanut aiheesta kolumneja "Voltti"-lehteen (ent. Z-lehti) ja toiminut vuosina 2005–2006 Setan hallituksen jäsenenä. "City"-lehti valitsi hänet vuonna 2004 kaupungin parhaaksi julkihomoksi. Silvennoinen on ollut mukana järjestämässä Mr. Gay Finland -kilpailua ja omistaa osuuden ravintola Dtm:n taustayhtiö Äkä Oy:stä.


title: Mikko Silvennoinen

text: Silvennoisen puoliso on muotoilija Asmo Noronen.


title: Homogeeninen polynomi

text:
Matematiikassa homogeeninen polynomi on polynomi, jonka termit ovat monomeja, joiden asteet ovat samat. Esimerkiksi
formula_1 on homogeeninen polynomi, jonka aste on 5. Homogeenisen polynomin synonyymejä ovat algebrallinen muoto ja muoto. Homogeenista toisen asteen polynomia kutsutaan neliömuodoksi ja se voidaan esittää symmetrisen matriisin avulla. Algebrallisten muotojen teorialla on runsaasti sovelluksia sekä puhtaassa matematiikassa että teoreettisessa fysiikassa.


title: Soraya Saga

text: Soraya Saga (), oikealta nimeltään Kaori Tanaka (), on japanilainen kuvittaja, joka on osallistunut videopelien kehitykseen graafisena suunnittelijana ja juonenkirjoittajana. Tanakan alkuperäinen taiteilijanimi oli Clio Saga. Hän asuu Tokiossa ja on naimisissa pelisuunnittelija Tetsuya Takahashin kanssa.


title: Soraya Saga

text: Saga työskenteli Squarella vuosina 1991–1996. Tuona aikana hän suunnitteli kartan "Final Fantasy V":n maailmalle ja loi seuraavaan "Final Fantasy" -osaan kaksi hahmoa, veljekset ja ; sittemmin hän on toiminut ainoastaan freelancerinä sitoutumatta mihinkään muuhun yritykseen. Hänen viimeinen peliprojektinsa Squarella oli vuonna 1998 julkaistu "Xenogears", jonka tarina perustui hänen käsikirjoituksiinsa. Pelin pääsunnittelija oli hänen aviomiehensä Tetsuya Takahashi.


title: Soraya Saga

text: Lähdettyään Squarelta lopullisesti hän loi monia hahmoja ja tarinan ensimmäiseen Monolith Soft -yhtiön kehittämään "Xenosaga"-peliin, joka oli "". Kun sarjan toinen osa oli vielä tuotannossa, hän ilmoitti omalla verkkosivustollaan jättävänsä työnsä "Xenosaga" -sarjan parissa.


title: Joyce Cary

text: Joyce Cary (1888-1957) oli irlantilainen kirjailija ja kuvataiteilija, joka syntyi Londonderryssä. Hän opiskeli maalausta Edinburghissa ja Pariisissa ennen kuin päätteli, että pystyy ilmaisemaan itseään paremmin kirjoittamalla. Cary opiskeli lakia Oxfordissa, ja lähti Montenegroon 1912, missä työskenteli Punaiselle Ristille Balkanin sotien aikana. Ensimmäisessä maailmansodassa hän haavoittui Afrikassa. Vuonna 1920 hän palasi Englantiin, ja eli Oxfordissa lähes neljäkymmentä vuotta.


title: Joyce Cary

text: Cary julkaisi novelleja salanimellä, mutta romaanin muoto oli hänelle aluksi vaikea. Varhaisista töistä tunnetuin on afrikkalaisesta kauppiaasta kertova Mister Johnson (1939). Cary kirjoitti kaksi trilogiaa, joissa jokainen kirja on kerrottu eri päähenkilön näkökulmasta. Ensimmäisen trilogian kolmas osa, taiteilija Gulley Jimpsonista kertova "Jimson ja valaskala" on filmattu, samoin kuin "Mister Johnson". Elokuvista ensin mainittu oli Parhaan sovitetun käsikirjoituksen Oscar-palkinto-ehdokas vuonna 1958.


title: Matthew Tuck

text: Matthew "Matt" Tuck (s. 20. tammikuuta 1980 Bridgend, Wales) on metalcoreyhtye Bullet for My Valentinen laulaja, kitaristi ja säveltäjä. Hän soittaa yhtyeessä rytmikitaraa ja laulaa, mutta Tuck osaa soittaa myös rumpuja ja koskettimia. Hän käyttää keikoilla yleensä Jacksonin Randy Rhoads RR1T -kitaraa, mutta omistaa myös Gibson Flying V -kitaran.


title: Matthew Tuck

text: Ollessaan 14-vuotias Tuck näki MTV:llä Metallican musiikkivideon Enter Sandmanin, mikä inspiroi häntä aloittamaan kitaransoiton. Tuck onkin kertonut ottaneensa eniten vaikutteita Metallicalta.


title: Matthew Tuck

text: Hän lauloi Max Cavaleran kanssa Apocalyptican kappaleessa "Repressed" albumilla Amplified – A Decade of Reinventing the Cello.


title: Matthew Tuck

text: Vuonna 2006 marraskuun aikana bändin ollessa kiertueella yhdessä As I Lay Dyingin ja Protest the Heron kanssa Matt Tuck sairastui kurkunpääntulehdukseen, jonka takia lukuisat keikat jouduttiin siirtämään myöhemmälle. Viimein kesäkuussa 2007 bändi ilmoitti, että Matt Tuckilta leikataan nielurisat, jonka takia yhtyeen oli peruttava kaikki siirtämänsä keikat.


title: Matthew Tuck

text: 25. maaliskuuta 2010 Tuck ja hänen pitkäaikainen tyttöystävänsä Charlotte saivat pojan, jonka nimeksi tuli Evann. He myös avioituivat 2013.


title: Austro-Daimler

text: Austro-Daimler oli itävaltalainen autonvalmistaja, joka toimi vuosina 1899−1934. Yritys oli Daimler-Motoren-Gesellschaftin (DMG) osa.


title: Austro-Daimler

text: Austro-Daimler oli etenkin Itävalta-Unkariin suunnattu merkki, ja sillä oli maassa laajat oikeudet valmistukseen. Daimlerin suunnittelijoina toimi monia lahjakkaita autoinsinöörejä, kuten Gottlieb Daimlerin poika Paul Daimler ja Ferdinand Porsche.


title: Austro-Daimler

text: Austro-Daimler on valmistanut myös rautatiekalustoa, kuten esimerkiksi kapearaidevetureita ja kiskobusseja. Vetureita on ollut käytössä myös Suomessa.


title: FA Cup 2006–2007

text: FA Cup 2006-07 on järjestyksessään 126:s kausi maailman vanhimmassa jalkapalloturnauksessa FA Cupissa. Tämän vuoden turnauksen pääsponsorina toimii saksalainen E.ON.


title: FA Cup 2006–2007

text: Turnaus alkoi 18. elokuuta 2006 ja siihen osallistui 687 joukkuetta. Loppuottelu pelattiin uudella Wembleylla 19. toukokuuta 2007 ja voittajaksi selviytyi jatkoajan jälkeen Chelsea, jolle cupin voitto oli sen historian neljäs.


title: FA Cup 2006–2007

text: Ottelut pelattiin 11. marraskuuta 2006.


title: FA Cup 2006–2007

text: Ottelut pelattiin 2. joulukuuta, 2006.


title: FA Cup 2006–2007

text: Kolmannelle kierrokselle osallistui myös kaikki liigajoukkueet -- ottelut pelattiin lauantaina, 6. tammikuuta, 2007


title: FA Cup 2006–2007

text: Ottelut pelattiin lauantaina, 27. tammikuuta, 2007.


title: FA Cup 2006–2007

text: Ottelut pelattiin lauantaina, 17. helmikuuta 2007.


title: FA Cup 2006–2007

text: Ottelut pelattiin lauantaina 10. maaliskuuta 2007. Ottelun päättyessä tasapeliin, uusintaottelu pelattaisiin maanantaina 19. helmikuuta 2007.


title: FA Cup 2006–2007

text: Aiemmista kierroksista poiketen tämän kierroksen ottelut pelattiin puolueettomalla kentällä 14. huhtikuuta 2007. Välierissä ei pelattu uusintaotteluita, jos ottelu päättyi tasapeliin, mentiin jatkoajalle.


title: FA Cup 2006–2007

text: Välierien tapaan loppuottelu oli yksiosainen ja se pelattiin puolueettomalla kentällä, uudella Wembleylla. Finaali pelattiin viimeksi Englannin maaperällä vuonna 2000. Ottelun erotuomarina toimi kentilainen Steve Bennett ja avustajina Peter Kirkup ja Dave Bryan. Neljäs tuomari on Howard Webb.


title: FA Cup 2006–2007

text: 89 826:n katsojan edessä pelattu ottelu alkoi varovaisesti, eikä tilanteita ensimmäisellä puoliajalla ollut paljon. Toisella puoliajalla maalintekotilanteita alkoi tulla ja Chelsean maalivahti Petr Čech joutui pariin otteeseen väläyttelemään osaamistaan. Toinen puoliaikakaan ei tuonut maalia, joten siirryttiin jatkoajalle. Jatkoajan ensimmäisen neljännestunnin aikana Manchester Unitedilla oli loistava tilaisuus mennä ratkaisevaan johtoon, kun ottelussa pirteästi pelannut Wayne Rooney syötti oikealta Ryan Giggsille, joka ohjasi pallon kohti Cechia. Cech vangitsi pallon syliinsä ja Giggs liukui itse perään. Hidastuskuvat todistivat pallon käyneen maalin sisällä. Erotuomari Steve Bennett ei maalia kuitenkaan hyväksynyt. Ottelu näytti menevän jo rangaistuslaukauskilpailuun, kunnes 116. minuutilla Didier Drogba iski pallon maaliin ohi Edwin van der Sarin hienon kuvion päätteeksi ja ratkaisi pelin Chelsean hyväksi.


title: FA Cup 2006–2007

text: Mestaruuskannun kapteeni John Terrylle luovutti Englannin prinssi William. FA Cup -mestaruus oli ensimmäinen manageri Jose Mourinholle.


title: Kestävyysajo

text: Kestävyysajo on moottoriurheilun muoto, jossa kilpailijat ajavat autoillaan hyvin pitkän kilpailun – niin pitkän, että usein tarvitaan kaksi tai useampi kuljettajaa vuorottelemaan auton ajamista. On olemassa myös moottoripyörille suunnattuja kestävyysajoja.


title: Kestävyysajo

text: Kestävyysajoissa joutuu koetukselle myös itse kilpa-auto. Valmistajalle on tärkeää saada tuotettua autoja, jotka kestävät kilpailun pitkän rasituksen. Kuuluisin kestävyysajo on Le Mansin 24 tunnin ajo, joka järjestetään vuosittain Le Mansissa Ranskassa. Usein kilpailuissa ei ole säädetty matkan pituutta, vaan voittajaksi selviytyy pisimmälle tietyssä ajassa ajanut kilpailija.


title: Kestävyysajo

text: Suurin osa kestävyysajoista on tuhannen kilometrin tai kuuden, yhdeksän, kahdentoista tai 24 tunnin kilpailuja kilparadoilla. Ennen kilpailuun oli pakollista osallistua pareittain, mutta nykyään yksilösuoritukset ovat sallittuja (ei 24 tunnin ajoissa), joskin hyvin harvinaisia.


title: Kestävyysajo

text: Muutamia kuuluisia kestävyysajoja:


title: NHL-kausi 1997–1998

text: NHL-kausi 1997–1998 oli 81. sarjan historiassa. 26 joukkuetta pelasi 82 ottelun runkosarjan. Stanley Cupin voitti Detroit Red Wings, joka voitti loppuottelusarjassa Washington Capitalsin suoraan neljässä ottelussa.


title: NHL-kausi 1997–1998

text: Uutena seurana kaudella oli Carolina Hurricanes, joka peri paikan Hartford Whalersiltä.


title: NHL-kausi 1997–1998

text: Tämä oli viimeinen kausi, jolloin Toronto Maple Leafs pelasi läntisessä konferensissa. Jari Kurri saavutti kauden aikana 600 maalin rajapyykin ja lopetti uransa tähän kauteen. NHL-pelaajat saivat ensimmäisen kerran osallistua kesken kauden talviolympialaisiin. Sarjassa pidettiin silloin tauko.


title: NHL-kausi 1997–1998

text: "Lyhenteet: V = Voitot, H = Tappiot, T = Tasapelit, TM = tehdyt maalit, PM = Päästetyt maalit, Pts = Pisteet"


title: NHL-kausi 1997–1998

text: "Lyhenteet: O = Pelatut ottelut, M = Maalit, S = Syötöt, P = Pisteet"


title: Henri de Massue

text: Henri de Massue alun perin Ruvignyn markiisi, myöhemmin Galwayn ensimmäinen jaarli (9. huhtikuuta 1648, Pariisi – 3. syyskuuta 1720) oli ranskalainen kenraali ja hugenotti, joka palveli vuodesta 1690 Englannin armeijassa ja johti Espanjan perimyssodassa Englannin armeijaa Portugalissa ja Espanjassa vuosina 1704–10.


title: Henri de Massue

text: Massue aloitti uransa palvelemalla Ranskan armeijassa Henri Turennen alaisuudessa. Ranskan kuningas Ludvig XIV:n karkotettua hugenotit Ranskasta Massue siirtyi Englannin palvelukseen 1690 kenraalina. Hän taisteli yhdeksänvuotisen sodan aikana Irlannissa ja sai sieltä 1692 laajoja tiluksia sekä Galwayn varakreivin ja Portarlingtonin paronin arvonimet. 1693 hän siirtyi taistelemaan Alankomaihin. Sodan päätyttyä 1697 hän sai Galwayn jaarlin arvonimen ja oli käytännössä Irlannin ylin virkamies vuoteen 1701.


title: Henri de Massue

text: Espanjan perimyssodassa Massue lähetettiin vuonna 1704 johtamaan englantilaisten armeijaa Portugaliin ja Espanjaan. Hän hävisi Almanzan taistelun 1707, jossa käytännöllisesti katsoen menetti armeijansa. Vuonna 1710 Massue erosi ja siirtyi eläkkeelle.


title: Dinosaur Jr.

text: Dinosaur Jr. on amerikkalainen alternative rock -yhtye. Yhtye on kuuluisa kovaäänisistä keikoistaan, sekä kitaristi J Mascisin voimakkaasti säröytetyistä kitaroista ja melodisista kitarasooloista. Dinosaur Jr. on julkaissut yhteensä yksitoista studioalbumia, joista viimeisin, "Give a Glimpse of What Yer Not" julkaistiin vuonna 2016.


title: Dinosaur Jr.

text: Yhtyeen perustivat Dinosaur-nimisenä J Mascis (kitara ja laulu) ja Lou Barlow (basso) Amherstin kaupungissa Yhdysvalloissa vuonna 1983. Hetkeä myöhemmin mukaan liittyi myös rumpali Murph, oikealta nimeltään Emmett Murphy. Yhtye alkoi heti keikkailla ahkerasti, ja vuonna 1985 julkaistiinkin yhtyeen debyyttilevy "Dinosaur". Levyltä julkaistiin yksi single, "Repulsion". Singlen menestymisen seurauksena yhtye pääsi lämmittämään Sonic Youthia heidän vuoden 1985 Amerikan-kiertueelle.


title: Dinosaur Jr.

text: Kaksi vuotta myöhemmin yhtye julkaisi toisen levynsä "You're Living All Over Me". Tätä levyä pidetään yleisesti yhtyeen parhaana tuotoksena. Levyltä julkaistiin single "Little Fury Things". Välittömästi levyn julkaisemisen jälkeen toinen amerikkalainen rock-yhtye, nimeltään "The Dinosaurs", syytti heitä nimensä väärinkäytöksestä. Tämä johti lopulta "Jr." -liitteen lisäämiseen yhtyeen nimeen.


title: Dinosaur Jr.

text: Yhtyeen kolmas levy "Bug" julkaistiin vuonna 1988. Levyltä julkaistu single "Freak Scene" sai suosiota myös muualla kuin yhtyeen kotimaassa Yhdysvalloissa. Single oli suosittu etenkin Britanniassa, missä yhtye tekikin ensimmäisen ulkomaankiertueensa vuonna 1988. Kyseisellä kiertueella Mascisin ja Barlown välit alkoivat kiristyä ja tämä johtikin lopulta Barlown erottamiseen yhtyeestä vuonna 1989.


title: Dinosaur Jr.

text: 1990-luvun alkupuolella yhtyeen keulahahmo Mascis alkoi ottaa yhä enemmän valtaa yhtyeessä, ja vuonna 1991 julkaistulla levyllä "Green Mind" hän soittaakin melkein kaikki instrumentit yksin. Tämän seurauksena Dinosaur Jr.:sta alkoi vähitellen muodostua J Mascisin sooloprojekti.


title: Dinosaur Jr.

text: Vuonna 1993 Dinosaur Jr. julkaisi viidennen levynsä "Where You Been". Kyseinen levy on yhtyeen menestynein listasijoitusten perusteella. Levyn julkaisun jälkeen rumpali Murph jätti yhtyeen. Murphin tilalle yhtyeeseen liittyi kiertuerumpaliksi George Berz. Kiertuebasistiksi puolestaan liittyi Mike Johnson.


title: Dinosaur Jr.

text: 1990-luvulla Mascis julkaisi vielä kaksi albumia "Without a Sound" (1994) ja "Hand It Over" (1997) Dinosaur Jr.:n nimellä ennen siirtymistään virallisesti soolouralle.


title: Dinosaur Jr.

text: Alkuvuodesta 2005 kolme ensimmäista Dinosaur Jr. -levyä julkaistiin uusintapainoksina. Tämän johdosta yhtye palasi kiertueelle alkuperäiskokoonpanossaan. Kiertue jatkui vuoden 2006 puolelle ja huhut uudesta levystä alkoivat velloa voimakkaina. Toukokuussa 2007 julkaistiinkin uusi Dinosaur Jr. -levy "Beyond". Se on ensimmäinen alkuperäiskokoonpanolla äänitetty levy sitten vuoden 1988. Levyn julkaisun jälkeen yhtye lähti kiertueelle esitelläkseen uutta materiaaliaan. Kiertue ulottui myös Suomeen, jossa yhtye esiintyi Provinssirockissa kesäkuussa 2008.


title: Dinosaur Jr.

text: Kiertueen jälkeen yhtye piti hieman taukoa ennen kuin aloitti tulevan levynsä äänitykset kitaristi J Mascisin kotistudiossa. Äänitykset kestivät alkuvuoteen 2009. Samoihin aikoihin yhtye solmi uuden levytyssopimuksen yhdysvaltalaisen levy-yhtiön Jagjaguwarin kanssa. Uuden levyn nimeksi tuli "Farm" ja se julkaistiin Suomessa 24. kesäkuuta 2009. Levyn julkaisi Euroopassa levy-yhtiö PIAS. Levy nousi julkaisunsa jälkeen yhdysvaltalaisen Billboard 200 -listan sijalle 29.


title: Allan McNish

text: Allan McNish (s. 29. joulukuuta 1969 Dumfries, Skotlanti) on skotlantilainen entinen kilpa-ajaja. Hän asuu tällä hetkellä Monacossa. McNishin autokunta voitti Le Mansin 24 tunnin ajon vuosina 1998, 2008 ja 2013. McNish on ajanut myös American Le Mans Series -sarjassa. Vuonna 2013 McNish voitti WEC-sarjan mestaruuden yhdessä Tom Kristensenin ja Loïc Duvalin kanssa. Hän ilmoitti vuoden 2013 päätteeksi lopettavansa kilpa-autoilu-uransa.


title: Allan McNish

text: NcNish aloitti uransa kartingissa, josta hän yleni Vauxhall Lotus -luokkaan, jossa hän kilpaili Mika Häkkisen tallitoverina. Kyseissä sarjassa hän voitti Britannian mestaruuden Häkkisen kuitatessa Euroopan mestaruuden nimiinsä.


title: Allan McNish

text: Vuonna 1989 McNish siirtyi Formula 3 -luokkaan ja kilpaili Dick Bennettsin johtamassa kuuluisassa F3-tallissa West Surrey Racingissä, jossa hän sijoittui loppupisteissä toiseksi.


title: Allan McNish

text: McNish osallistui kansainvälisen Formula 3000 -sarjan kilpailuihin vuosina 1989–1995.


title: Allan McNish

text: McNishin ensiesiintyminen Formula 1 -sarjassa tapahtui vuonna 2001, kun hän ajoi kaudeksi 2002 mukaan tulleen Toyota-tallin testikuljettajana Mika Salon kanssa. Kun talli oli ensimmäistä kauttaan F1:ssä kilpailemassa kaudella 2002, McNish oli tallin toinen kuljettaja. Ensimmäinen kausi jäi McNishille kuitenkin ainoaksi huonojen esitystensä takia: hän ei saavuttanut yhtäkään pistettä kaudella ja sai potkut. McNishin kauden parhaaksi sijoitukseksi jäi kauden toisen kilpailun Malesian seitsemäs sija. Lisäksi McNish keskeytti kahdeksan kertaa. Aika-ajoissa McNish oli parhaimmillaan kymmenes.


title: Allan McNish

text: Lyhyen F1 -uransa jälkeen McNish jatkoi F1:ssä Renault'n testikuljettajana, ja hän pääsi ajamaan perjantain harjoituksissa.


title: Allan McNish

text: Suurempaa menestystä urallaan McNish on saavuttanut urheiluautoilla. Hän voitti Le Mansin 24 tunnin ajon vuonna 1998 ja ajoi samana vuonna FIA GT Championshipissä. Voitot tulivat myös vuoden 2008 ja 2013 ajoista. McNish on ajanut American Le Mans Series -sarjassa useana vuotena ja voitti prototype-luokan mestaruuden vuosina 2000, 2006 ja 2007.


title: Allan McNish

text: McNish voitti Sebringin 12 tunnin ajon vuosina 2004 ja 2006. Hän on myös ajanut DTM-sarjassa vuonna 2005.


title: Aprilia MX 125

text: Aprilia MX 125 on italialaisen Aprilian valmistama kevytmoottoripyörä. Sitä valmistettiin vuosina 2004–2006. MX:ssä on Rotax 122 -moottori. Pyörässä on Brembon etujarru, joka on tehokas. Jousituksena on takana Sachsin valmistama 280 mm joustomatkalla varustettu kaasujousi, edessä 550-kuutioisista RXV/SXV-pyöristä tutut 260 mm joustomatkalla olevat pumput, jotka löytyvät myös Suzuki RM125 -krossipyörästä ja Aprilia RX Racing 50 -erikoismallista. Moottori, voimansiirto ja lähes kaikki muukin on Rotaxin valmistamat. Moottori on 2-tahtinen ja tehoa siitä löytyy tehtaan jäljiltä noin 31 hevosvoimaa.


title: Aprilia MX 125

text: 2004–2005 ja 2006–2007 mallit eroavat toisistaan ulkonäöltään. Ero on tosin vain ulkönäkö, eli katteet. Vanhemmissa on katteissa enemmän punaista, kun taas uudemmissa on mustat katteet S2 Replica kisatarroilla.


title: Aprilia MX 125

text: Suomeen tuotaessa tehot kuristetaan 11 kilowattia, eli noin 15 hevosvoimaan. Kuristuksia löytyy pakoputkesta, pakoaukonsäätimestä, ilmanputsarista ja CDI-boksista.


title: Defense Intelligence Agency

text: Defense Intelligence Agency (DIA) on Yhdysvaltain asevoimien tiedusteluorganisaatio, joka perustettiin lokakuussa 1961. DIA:n budjetti ja tarkka henkilöstömäärä ovat salaisia, mutta sen arvellaan työllistävän maailmanlaajuisesti noin 12 000 henkilöä, joista noin 70 prosenttia on siviilihenkilöstöä.


title: Defense Intelligence Agency

text: Toimenkuvaltaan DIA:ta on verrattu Venäjän GRU:hun, brittien DIS:n (Defence Intelligence Staff) ja Israelin Amaniin.


title: Dia (täsmennyssivu)

text: Dia voi tarkoittaa:


title: Viron keskustapuolue

text: Viron keskustapuolue (, EK) on virolainen keskustalainen sosiaaliliberaalinen populistipuolue. Puolue on Euroopan liberaalidemokraattisen puolueen jäsen. Yhdistyttyään Viron eläkeläisten puolueen ("Eesti Pensionäride Erakond") kanssa 20. elokuuta 2005 sen jäsenmäärä nousi 9 000:een ja se on nykyään Viron toiseksi suurin puolue jäsenmäärältään. Tällä hetkellä jäsenmäärä on yli 10 000 jäsentä. 18. elokuuta 1999 lähtien puolueen kuukausijulkaisu on ollut "Seitse Päeva" -lehti ("Seitsemän päivää").


title: Viron keskustapuolue

text: Viron keskustapuolue perustettiin 12. lokakuuta 1991 Viron itsenäisyysliikkeen, Kansanrintaman () pohjille. Kansanrintama oli hajonnut tuolloin jo useisiin eri puolueisiin. Vuoden 1992 parlamenttivaaleihin puolue osallistui Edgar Savisaaren johtamana Kansanrintaman nimellä ja sai 56 124 äänellä (12,25 % äänistä) 15 paikkaa 101:stä ja nousi kolmanneksi suurimmaksi puolueeksi. Puolue jäi kuitenkin oppositioon.


title: Viron keskustapuolue

text: Vuoden 1995 parlamenttivaaleihin puolue osallistui nykyisellä nimellään ja sai 16 paikkaa ja 76 634 ääntä (14,17 % äänistä) ja pysyi kolmanneksi suurimpana puolueena. Keskustapuolue muodosti hallituksen Viron kokoomuspuolueen ja sitä tukeneiden maalaispuolueiden (vaaleihin osallistunut nimellä "Kokoomuspuolue ja Maakansan liitto" ("Koonderakond ja Maarahva Ühendus", "KMÜ")) kanssa pian 5. maaliskuuta pidettyjen vaalien jälkeen, mutta hallitus kaatui jo lokakuussa ns. nauhaskandaaliin, jossa selvisi, että toisten poliitikkojen keskusteluja oli nauhoitettu. Kaiken lisäksi sisäministeri Savisaar oli sekaantunut tähän skandaaliin, joten puolue joutui siirtymään oppositioon. Savisaaren käyttäytymiseen tympääntyneet puolueen jäsenet perustivat tässä tilanteessa uuden puolueen. Keskustapuolue jäi poliittiseen paitsioon menettäessään hallitusluottamuksensa aina vuoteen 2001 asti.


title: Viron keskustapuolue

text: Vuoden 1996 presidentinvaalissa keskustapuolueen ehdokas oli Siiri Oviir. Pääehdokkaat vaaleissa kuitenkin olivat Isänmaaliiton Lennart Meri ja Kansanliiton Arnold Rüütel. Vuoden 1999 parlamenttivaaleissa puolue nousi Riigikogun suurimmaksi saatuaan 113 378 ääntä (23,41 % äänistä) ja 28 paikkaa eli lisäystä 12 paikan verran. Puolueen iskulause vaaleissa oli progressiivinen tuloverotus. Puolue kuitenkin suljettiin pois hallitusyhteistyöstä, kun hallituksen muodostivat Isänmaaliitto, Viron reformipuolue, Kansanliitto, Maltilliset ja Kansanpuolue. Jälkimmäiset kuitenkin yhdistyivät pian Maltilliseksi kansanpuolueeksi, jolloin syntyi Kolmiliitoksi () kutsuttu hallitus.


title: Viron keskustapuolue

text: Vuoden 2001 presidentinvaalissa puolueen ehdokas oli Peeter Kreitzberg. Isänmaaliiton Mart Laarin hallitus kaatui kiistaan kommunismin kieltämisestä. Lopulta Reformipuolueen Siim Kallas kutsui keskustapuolueen muodostamaan vähemmistöhallituksen kanssaan loppuvaalikaudeksi. Hallituspohja oli 47 paikkaa Riigikogussa. Kallasin hallitus pysyi pystyssä 28. tammikuuta 2002 seuraaviin vaaleihin 10. huhtikuuta 2003 asti. Vuoden 2003 parlamenttivaaleissa puolueen odotettiin saavan ainakin kaksi lisäpaikkaa, mutta se säilytti 125 709 äänellä (25,40 % äänistä) 28 paikkaansa. Res Publica söi keskustapuolueen ääniä ja sai myös 28 paikkaa.


title: Viron keskustapuolue

text: Vuoden 2003 puoluekokouksessa enemmistö asettui vastustamaan Viron jäsenyyttä Euroopan unionissa. Savisaar ei kuitenkaan esittänyt tarkkaan mielipidettään asiaan. Toukokuussa 2004 puolueesta tuli Euroopan liberaalidemokraattisen puolueen jäsen.


title: Viron keskustapuolue

text: Syksyllä 2004 puolueen sisäiset erimielisyydet purkautuivat, kun joukko keskustapuolueen jäseniä erosi puolueesta ja syytti Savisaarta autoritaarisista ja yksinvaltaisista toimista ja vastusti puolueen EU-vastaista asennetta. Nämä puolueen Riigikogun jäsenet muodostivat sosiaaliliberaalisen ryhmän. Ryhmä hajosi ja sosiaaliliberaalit siirtyivät Viron reformipuolueeseen ja Viron sosiaalidemokraattiseen puolueeseen, johon liittyivät 10. toukokuuta 2005 keskustapuolueen entinen presidenttiehdokas, sosiaaliliberaalien Peeter Kreitzberg ja entinen keskustapuolueen puolustusministeri Sven Mikser. Yksi keskustapuolueesta eronnut sosiaaliliberaali kansanedustaja palasi sittemmin aiempaan puolueeseensa.


title: Viron keskustapuolue

text: Reformipuolue, Keskustapuolue ja Kansanliitto muodostivat Andrus Ansipin ensimmäisen hallituksen 13. huhtikuuta 2005. Hallituksessa puolueella oli viisi ministerinsalkkua. Keskustapuolueen edustus Riigikogussa oli sosiaaliliberaalien lähdön jälkeen supistunut 19 edustajaan.


title: Viron keskustapuolue

text: Viron kunnallisvaaleissa 16. lokakuuta 2005 keskustapuolue menestyi erinomaisesti. Se sai 32 paikkaa 63 paikkaisessa Tallinnan kaupunginvaltuustossa ja sai kunnassa siten ehdottoman enemmistön. Yksi merkittävä tekijä vaalimenestyksen takana oli se, että puolueen kannatus oli kasvanut venäläisväestön keskuudessa. Joulukuussa 2004 solmittu yhteistyösopimus Venäjän valtapuolueen Yhtenäisen Venäjän ja Viron keskustapuolueen kanssa vahvisti erityisesti keskustapuolueen kannatusta vironvenäläisten keskuudessa.


title: Viron keskustapuolue

text: Tallinnassa keskustapuolue yritti muodostaa kaupunginhallituksen sosiaalidemokraattien tai reformipuolueen kanssa, mutta lopulta marraskuussa 2005 keskustapuolue muodosti kaupunginhallituksen yksin johtajanaan 27-vuotias pormestari Jüri Ratas. Savisaar korvasi Ratasin 5. huhtikuuta 2007. Keskustapuolue on mukana kaupunginhallituksissa useissa muissakin Viron tärkeissä kaupungeissa, kuten Pärnussa ja Tartossa.


title: Viron keskustapuolue

text: Alun perin Savisaar oli toiminut Tallinnan pormestarina jo vuosina 2001–2004. Vuonna 2004 Savisaar oli saanut epäluottamuslauseen ja joutunut eroamaan. Savisaaren eroa pormestarin tehtävistä vaadittiin jälleen hänen esiinnyttyään patsaskiistan aikana vastustajiensa mielestä liian venäläismielisenä.


title: Viron keskustapuolue

text: Saatuaan vuoden 2007 parlamenttivaaleissa 31 paikkaa reformipuolue nousi Riigikogun suurimmaksi ryhmäksi. Kun keskustapuolue lisäsi paikkamääräänsä yhdellä edellisiin vaaleihin verrattuna ja sai 29 paikkaa, se jäi parlamentin toiseksi suurimmaksi. Itse asiassa puolue nosti paikkalukunsa kymmenellä, koska puolueen sosiaaliliberaalien erottua kesken kauden, paikkaluku romahti 19 edustajaan. Puolue sai 143 528 ääntä (26,1 % äänistä) ja äänimäärän osuus kasvoi 0,7 prosenttia. Keskustapuolue jäi kuitenkin opposition suurimmaksi puolueeksi, kun reformipuolueen Andrus Ansip muodosti toisen hallituksensa Isänmaan ja Res Publican liiton ja sosiaalidemokraattisen puolueen kanssa.


title: Viron keskustapuolue

text: Huhtikuussa 2012 ilmoitti kahdeksan keskeistä puolueen jäsentä eroavansa puolueesta. Perusteluna lausunnossa on puolueen johdon avoimuuden puute ja arvojen pettäminen. Eroajat ovat europarlamentaarikot Siiri Oviir ja Vilja Savisaar-Toomast, entiset sisäministerit Ain Seppik ja Toomas Varek sekä kansanedustajat Deniss Boroditš, Inara Luigas, Lembit Kaljuvee ja Rainer Vakra. He muodostavat oppositioon oman ryhmän.


title: Viron keskustapuolue

text: Keskustapuolueen virallinen aatesuunta on keskustalaisuus. Kuitenkin perinteisesti sosiaaliliberalismilla on ollut vankka asema puolueessa. Keskustapuolueen kannattajakuntaan kuuluu pääasiassa alempaa keskiluokkaa, eläkeläisiä ja muita keskituloisia vähemmän ansaitsevia. Keskustapuolue on vastustanut erityisesti Viron reformipuolueen ajamaa joissain asioissa hyvinkin liberaalia talouspolitiikkaa, ja se onkin ajautunut ristiriitoihin liberaalien kanssa. Puoluehan on kannattanut siirtymistä tasaverosta Suomen mallin mukaiseen progressiiviseen tuloverotukseen.


title: Viron keskustapuolue

text: Keskustapuolueen toimintaan kuuluu myös populismi, jolla sen on sanottu houkutelleen erityisesti maan venäläisväestöä puolueen kannalle. Erityisesti puolueen suuri kannatus venäläisten keskuudessa (yli 80 prosenttia) on herättynyt voimakkaita tunteita virolaisten keskuudessa. Juuri patsaskiistan aikana keskustapuoluetta ja erityisesti Savisaarta on syytetty venäläisten liiallisesta mielistelystä. Puolueen ja Savisaaren läheinen toiminta Yhtenäisen Venäjän kanssa ja Viron entisten miehittäjien kanssa on saanut vastustusta kansallismielisten, isänmaallisten ja konservatiivisten puolueiden ja piirien keskuudessa.


title: Viron keskustapuolue

text: Vuoden 2013 kunnallisvaaleissa keskustapuolue sai eniten ääniä, 31,9 % koko maan äänistä.


title: Polideportivo Ejido

text: Club Polideportivo Ejido on espanjalainen jalkapalloseura El Ejidon kunnasta Andalusiasta. Seura perustettiin vuonna 1969, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: Polideportivo Ejido

text: Ejido nousi aluesarjoista Espanjan alimmalle kansalliselle sarjatasolle Tercera Divisióniin ensimmäistä kertaa kaudeksi 1987–1988. Seuraavat runsaat kymmenen kautta seuran sarjataso vaihteli Tercera Divisiónin ja Segunda División B:n välillä. Kaudeksi 2001–2002 seura nousi Segunda Divisióniin, jossa se kamppaili lähinnä paikoista sarjan keskikastissa ennen putoamista kauden 2007–2008 päätteeksi.


title: Polideportivo Ejido

text: Ejidon kotipeliasun värit ovat vaaleansininen ja valkoinen. Seuran kotistadionina toimii 7 870 -paikkainen Municipal El Ejido, joka otettiin käyttöön vuonna 2001.


title: Morits Saksilainen

text: Morits Saksilainen tai Moritz Saksilainen (oikeastaan alun perin Hermann Moritz, Saksin kreivi) (, ) ( 28. lokakuuta 1696 Goslar – 30. marraskuuta 1750 Chambordin linna, Loir-et-Cher) oli saksalainen sotilas, Ranskan marsalkka ja vuodesta 1747 marsalkka-kenraali.


title: Morits Saksilainen

text: Saksilainen oli Puolan kuningas August II Väkevän avioton lapsi ja sai kreivin arvon vuonna 1711 isänsä tunnustettua hänet pojakseen.


title: Morits Saksilainen

text: Saksilaisen sotilasura alkoi varhain: hän palveli Itävallan armeijassa 1708–1710, Pietari Suuren armeijassa 1711, Puolan armeijassa 1712 ja vuonna 1713 hän nousi rykmentin komentajaksi.


title: Morits Saksilainen

text: Saksilainen astui Ranskan armeijan palvelukseen vuonna 1720, ja taisteli Puolan ja Itävallan perimyssodissa. Ranskan marsalkan arvon hän sai 1743 Itävallan perimyssodan ansioista. Ylennyksen jälkeen hän voitti liittoutuneet vielä Fontenoyn (1745) ja Rocouxin (1746) taisteluissa. 1747 hänestä tuli kolmas marsalkka-kenraali Ranskan historiassa.


title: Morits Saksilainen

text: Saksilainen myös kirjoitti sodasta.


title: Messier 91

text: Messier 91 (tai NGC 4548) on sauvaspiraaligalaksi noin 63 miljoonan valovuoden päässä maapallosta. Se sijaitsee Bereniken hiuksissa. Sen löysi todennäköisimmin Charles Messier vuonna 1781. William Herchel löysi sen itsenäisesti 18. huhtikuuta 1784.


title: Messier 86

text: Messier 86 (tai NGC 4406) on linssimäinen galaksi noin 56 miljoonan valovuoden päässä maapallosta. Se sijaitsee Neitsyen tähdistössä, Neitsyen galaksiryhmän keskustassa. Charles Messier löysi M86:n 18. maaliskuuta 1781.


title: Messier 86

text: Galaksin valossa esiintyy harvinaista sinisiirtymää, jonka perusteella M86 lähestyy meitä noin 244 km/s. M86:lla on noin 200 000 valovuotta pitkä häntä.


title: Messier 88

text: Messier 88 (tai NGC 4501) on kierteisgalaksi noin 47 miljoonan valovuoden päässä maapallosta. Se sijaitsee Bereniken hiukset -nimisessä tähdistössä.


title: Messier 88

text: Charles Messier löysi M88:n 18. maaliskuuta 1781.


title: Messier 94

text: Messier 94 (tai NGC 4736) on sauvaspiraaligalaksi noin 16 miljoonan valovuoden päässä maapallosta. Se sijaitsee Ajokoirien tähdistössä.


title: Messier 94

text: Pierre Méchain löysi Merrier 94:n 22. maaliskuuta 1781, ja Charles Messier lisäsi sen luetteloonsa kahta päivää myöhemmin.


title: Messier 94

text: M94:llä on liner-tyyppinen ydin (liner = ). Ytimen spektristä on pääteltävissä, että siellä on heikosti ionisoitunutta kaasua. M94:llä on myös kaksi rengasta, sisempi ja ulompi. Sisempi on halkaisijaltaan noin 70″, ja ulompi on noin 600″. Sisemmällä renkaalla tapahtuu voimakasta tähtien muodostumista.


title: Messier 95

text: Messier 95 (tai NGC 3351) on sauvaspiraaligalaksi noin 38 miljoonan valovuoden päässä maapallosta. Se sijaitsee Leijonan tähdistössä. Pierre Méchain löysi M95:n 20. maaliskuuta 1781, ja Charles Messier liitti sen Messierin luetteloon 4 päivää myöhemmin.


title: Messier 95

text: Galaksin keskustan ympärillä on ympyryänmuotoinen tähdenmuodostusalue, halkaisijaltaan noin 2 000 valovuotta. M95 on yksi M96-galaksiryhmään kuuluvista galakseista; siihen kuuluvat myös Messierin luettelon kohteet M96 ja M105.


title: Messier 96

text: Messier 96 (tai NGC 3368) on kierteisgalaksi noin 34 miljoonan valovuoden päässä maapallosta. Se sijaitsee Leijonan tähdistössä. Pierre Méchain löysi M96:n 20. maaliskuuta 1781.


title: Messier 96

text: M96 on M96-ryhmän kirkkain galaksi, ryhmään kuuluu sen lisäksi Messierin luettelon kohteet M95 ja M105 ja ainakin yhdeksän muuta galaksia.


title: Messier 98

text: Messier 98 (tai NGC 4192) on kierteisgalaksi noin 60 miljoonan valovuoden päässä maapallosta. Se sijaitsee Bereniken hiukset -nimisessä tähdistössä. Pierre Méchain löysi M98:n 15. maaliskuuta 1781.


title: Messier 105

text: Messier 105 (tai NGC 3379) on elliptinen galaksi noin 34 miljoonan valovuoden päässä Maasta. Se sijaitsee Leijonan tähdistössä. Pierre Méchain löysi M105:n vuonna 1781, vain muutama päivä läheisten M95:n ja M96:n löytymisen jälkeen.


title: Messier 106

text: Messier 106 (myös nimellä "NGC 4258") on kierteisgalaksi noin 24 miljoonan valovuoden päässä Maasta. Se sijaitsee Ajokoirien tähdistössä. M106 on Seyfert II -galaksi, ja se säteilee röntgenalueella voimakkaasti. Onkin arveltu, että galaksin materiaa putoaa galaksin ytimessä olevaan supermassiiviseen mustaan aukkoon.


title: Blitz BASIC

text: Blitz BASIC on BASIC-kieleen pohjautuva ohjelmointikieli. Blitz BASIC oli alun perin Amigalle julkaistu suosittu ohjelmointikieli. Vuonna 2000 perustettu Blitz Research Ltd toi markkinoille Blitz BASIC:in Windowsille.


title: Blitz BASIC

text: Myöhemmin markkinoille tuli Blitz3D-kieli, jolla pystyi tekemään kolmiulotteista grafiikkaa sisältäviä sovelluksia. Blitz Research Ltd:n tuorein tuote on BlitzMax. Se on seuraavan sukupolven ohjelmointikieli, joka perustuu BlitzPlus- ja Blitz3D-kieliin, mutta sisältää huomattavasti paremmat ominaisuudet.


title: Blitz BASIC

text: Ohjelmoijien keskuudessa kieli Amigan ja Atarin suosion aikana, aikana jolloin PC:t olivat olemassa mutta jotka eivät vielä olleet päässeet suosioon epäilemättä kiehtoi siksi että se oli reilusti nopeampi kuin perus basic, mutta silti melko yksinkertainen.


title: Aavikkokultakontiainen

text: Aavikkokultakontiainen eli aavikkokultamyyrä ("Eremitalpa granti") on eteläafrikkalainen nisäkäslaji.


title: Aavikkokultakontiainen

text: Muiden kultakontiaisten tapaan aavikkokultakontiainen on sopeutunut maahan kaivautumiseen. Sen eturaajoissa on kummassakin kolme kaivamiseen sopeutunutta kynttä. Häntä ja korvat ovat surkastuneet näkymättömiksi, silmät ovat karvaisen nahan peittämät ja kuonossa on nahkamainen tyyny, jota myös käytetään kaivautumiseen.


title: Aavikkokultakontiainen

text: Aavikkokultakontiaisella on pitkä, silkkinen turkki, väriltään harmaa pennuilla ja hiekanruskea aikuisilla. Eläimen pituus on 7,5–9 senttimetriä, paino 15–25 grammaa, ja se on näin kultakontiaisista pienin.


title: Aavikkokultakontiainen

text: Aavikkokultakontiainen asuu Etelä-Afrikan länsirannikolla ja Namibian lounaisosissa lähinnä hiekka-aavikolla. Toisin kuin monet muut kultakontiaiset aavikkokultakontiainen harvoin rakentaa kestäviä tunneleita. Se pikemmin ikään kuin ui tai ryömii hiekan pinnalla tai juuri pinnan alla ruokaa etsiessään. Se liikkuu pääosin öisin ja syö muun muassa termiittejä ja muita selkärangattomia sekä matelijoita kuten skinkkejä.


title: Aavikkokultakontiainen

text: Aavikkokultakontiainen on yksineläjä, reviirin keskikoko on 4,6 ha.


title: Aavikkokultakontiainen

text: Aavikkokultakontiainen on IUCN:n uhanalaisuusluokituksessa merkitty elinvoimaiseksi. Se on kuitenkin erittäin herkkä eläinympäristön tuhoutumiselle.


title: Orléansin herttua

text: Orléansin herttua oli Ranskan merkittävimpiä aatelisarvoja. Se luotiin ensimmäisen kerran 1300-luvulla ja periytyi aina Ranskan kuninkaan pojalta, joten Orléansin herttuat edustivat kuningassuvun nuorempaa haaraa. Ennen Ranskan vallankumousta Orléansin herttua oli usein merkittävä poliittinen vaikuttaja. Vuodesta 1660 arvo periytyi Orléans-suvussa.


title: Salim Sdiri

text: Salim Sdiri (s. 26. lokakuuta 1978 Ajaccio, Ranska) on ranskalainen pituushyppääjä. Hänellä on tunisialaisia sukujuuria.


title: Salim Sdiri

text: Sdirin ensimmäiset arvokisat olivat Münchenin EM-kisat 2002, joissa hän sijoittui pituudessa seitsemänneksi hypättyään 778. 2003 hän oli neljäs Euroopan sisäratojen cupissa tuloksella 784, seitsemäs Birminghamin sisäratojen MM-kisoissa ja karsiutui Pariisin MM-kisoissa tuloksella 794. Seuraavana vuonna Sdiri hyppäsi toiseksi Euroopan cupissa tuloksella 824. Ateenan olympialaisissa hän oli kahdestoista.


title: Salim Sdiri

text: Sdiri voitti sisäratojen Ranskan-mestaruuden vuonna 2005. Myöhemmin samana vuonna hän karsiutui sisäratojen EM-kisoissa, oli toinen Euroopan cupissa ja sijoittui viidenneksi sekä Helsingin MM-kisoissa että . 2006 Sdiri voitti jälleen maansa sisäratojen mestaruuden. Euroopan cupissa hän saavutti toisen tilan. Göteborgin EM-kisoissa hän oli kymmenes ja kauden lopussa yleisurheilun maailmancupissa viides. Sdiri voitti pronssia 2007 sisäratojen EM-kisoissa tuloksella 800.


title: Salim Sdiri

text: Yleisurheilun Kultaisen liigan Rooman-osakilpailussa 13. heinäkuuta 2007 Tero Pitkämäen sektorin ulkopuolelle suuntautunut keihäs osui Sdiriä kylkeen. Aluksi Sdirin kerrottiin selvinneen tapauksesta lievin vammoin, mutta myöhemmin selvisi, että keihäs oli osunut Sdirin oikeaan munuaiseen ja maksaan. Keihään osumahaava oli yli kymmenen senttimetriä syvä.


title: Salim Sdiri

text: Sdiri palasi kilparadoille helmikuussa 2008 Ranskan hallimestaruuskisoissa, joissa hän sijoittui toiseksi tuloksella 798. Hän karsiutui Valencian sisäratojen MM-kilpailuissa, Pekingin olympialaisissa ja Torinon 2009 EM-hallikisoissa. 12. kesäkuuta 2009 Sdiri hyppäsi uuden Ranskan ennätyksen 842 cm. Myöhemmin samana vuonna hän oli kuudes Berliinin MM-kilpailuissa ja viides .


title: Salim Sdiri

text: Sdiri sijoittui neljänneksi sekä Dohan sisäratojen MM-kilpailuissa 2010 tuloksella 801 cm että saman vuoden Barcelonan EM-kilpailuissa tuloksella 820 cm. Pariisin sisäratojen EM-kilpailuissa 2011 ja saman vuoden Daegun MM-kilpailuissa hän karsiutui.


title: Tuomas Enbuske

text: Tuomas Ville Juhana Enbuske (s. 22. syyskuuta 1977 Oulu) on suomalainen juontaja, toimittaja ja kolumnisti. Enbuske aloitti uransa radiotoimittajana ja tuli suuren yleisön tietoisuuteen "Hyppönen-Enbuske Experience" -televisio-ohjelman myötä.


title: Tuomas Enbuske

text: Enbuske opiskeli viestintäalaa Laajasalon opistossa, silloisessa Laajasalon kristillisessä opistossa vuosina 1997–1998. Uransa alussa Enbuske toimi harjoittelijana Yle Radio Suomen Oulu-radiossa. Enbuske tuli julkisuuteen toimittamalla Kiss FM:n aamuohjelmaa Henkka Hyppösen kanssa. Hän toimi myös juontajana televisio-ohjelmissa kuten "Far Out", "Hyppönen-Enbuske Experience" ja "Tuomas & Juuso Experience".


title: Tuomas Enbuske

text: Vuonna 2008 Yle TV1 alkoi esittää "Epäkorrektia, Tuomas Enbuske!" -ohjelmaa. Vuonna 2011 Enbuske alkoi toimittaa ohjelmaa "Tuomas Enbuske – Sivistyksen käsikirja". Vuosina 2007–2011 hän toimitti myös keskusteluohjelmaa "Tuomas Enbuske" Yle Radio 1:ssä. Helmikuussa 2012 Yle esitti presidentinvaaleihin liittyvän Enbusken juontaman dokumenttielokuvan "Loppukiri".


title: Tuomas Enbuske

text: Vuonna 2012 Enbuske alkoi juontaa TV5:llä "Tuomas Enbuske Talk Show’ta" sekä yhdessä Aki Linnanahteen ja Minna Kuukan kanssa Radio Novalla "Enbuske & Linnanahde Crew -aamushow'ta". Enbuske ja Linnanahde esiintyivät myös "Enbuske & Linnanahde Crew" -ohjelmassa MTV3-kanavalla torstai-iltaisin. Enbuske kirjoittaa kolumneja Helsingin Sanomien Nyt-liitteeseen ja Gloriaan ja on vieraillut usein keskusteluohjelmissa kuten Ylen "Pressiklubissa".


title: Tuomas Enbuske

text: Eurooppa-päivänä 9. toukokuuta 2012 Eurooppanuoret ry palkitsi Tuomas Enbusken "Vuoden nuori eurooppalainen" -tittelillä. Nimityksensä perusteluissa Eurooppanuorten hallitus totesi hänen toimittajan työssään ”edistäneen rohkeaa ja älykästä keskustelukulttuuria sekä puolustaneen eurooppalaisia arvoja nokkelalla ja nuorekkaalla tavalla”.


title: Tuomas Enbuske

text: Helmikuussa 2016 alkoi televisiossa MTV3:lla "Enbuske, Veitola & Salminen" -niminen talk show, jota juontavat Enbusken lisäksi Maria Veitola ja Roope Salminen.


title: Tuomas Enbuske

text: Vuonna 2012 Enbuske kirjoitti Elinkeinoelämän valtuuskunnan julkaiseman pamfletin "Ajatusten alennusmyynti – Yhdeksän helppoa hokemaa taloudesta". Enbuske vastustaa nykyisen kaltaista, vain miehiä koskevaa asevelvollisuutta Suomessa. Enbuske on myös motivoivamman ruotsinopetuksen puolesta toimivan svenska.nu-verkoston varapuheenjohtaja. Hän on kuitenkin kertonut vastustavansa pakkoruotsia. Lisäksi hän on ottanut kantaa muun muassa kannabiksen laillistamisen puolesta.


title: Tuomas Enbuske

text: Enbuske on mukana Liike Nyt -kansanliikkeessä, joka perustettiin huhtikuussa 2018.


title: Tuomas Enbuske

text: Enbuskella on kaksi lasta, tytär ja poika, avoliitosta toimittaja Hannah Norrenan kanssa. Pari erosi vuonna 2013. Enbuske perheineen asui 615 000 euron asunnossa, joka paljastui hometaloksi. Asuntokauppa purettiin ja Enbuske sai korvauksia asunnon myyneeltä pariskunnalta. Enbuske on seurustelellut Sarian Antilan kanssa vuodesta 2017. Antila on Enbusken lailla mukana Liike Nyt -kansanliikkeessä.


title: Grace (albumi)

text: Grace on yhdysvaltalaisen muusikon Jeff Buckleyn vuonna 1994 julkaisema esikoisalbumi. Buckley löi itsensä läpi albumilla ja sai paljon kiitoksia arvostelijoilta. Albumin tunnetuin raita on Buckleyn versio tunnetusta Leonard Cohenin kappaleesta "Hallelujah", joka jäi myös Buckleyn tunnetuimmaksi kappaleeksi. Albumi jäi kuitenkin hänen viimeisekseen sillä hän ei ehtinyt saada valmiiksi toista albumiaan, koska hän hukkui 1997.


title: Grace (albumi)

text: "Grace" on listattu korkealle monilla "parhaat albumit"-listoilla, muun muassa vuonna 1998 "Q"-lehden lukijat listasivat albumin 75. kaikkien aikojen parhaaksi albumiksi; kun sama äänestys tehtiin uudelleen vuoden 2005 lopussa, albumi nousi sijalle 13.. Vuonna 2006 "Mojo"-lehti nimesi levyn kaikkien aikojen parhaaksi rock-albumiksi. Se on myös äänestetty Australiassa toiseksi parhaaksi albumiksi, äänestyksen teki "Australian Broadcasting Corporation", ja tulokset kerrottiin 3. joulukuuta 2006. Albumi on myynyt kuusinkertaista platinaa Australiassa.


title: Grace (albumi)

text:
Albumin kappaleista "Grace", "Last Goodbye" ja "So Real" julkaistiin singleinä.
Vuonna 2004 albumista julkaistiin Legacy Edition, joka sisälsi bonuslevyn sekä DVD:n normaalin albumin lisäksi.


title: Grace (albumi)

text:
Albumi - Billboard (Pohjois-Amerikka)
Singlet - Billboard (Pohjois-Amerikka)


title: Vasala

text: Vasala-nimisiä henkilöitä:


title: Grace Jones

text: Grace Jones (syntymänimeltään Grace Mendoza Jones, s. 19. toukokuuta 1948 Spanish Town, Brittiläinen Jamaika ) on jamaikalais-yhdysvaltalainen laulaja, lauluntekijä, näyttelijä ja malli.


title: Grace Jones

text: Grace Jones syntyi Jamaikalla. Jonesin isä Robert oli saarnaaja. Vanhemmat muuttivat lasten, Gracen ja hänen veljensä Noel Jonesin, kanssa Yhdysvaltoihin vuonna 1965. Ennen mallinuraansa Jones opiskeli teatterialaa Syracusen yliopistossa.


title: Grace Jones

text: Jones teki levytyssopimuksen Island Recordsin kanssa 1977. Hänen levyttämänsä kolme diskoalbumia, "Portfolio" (1977), "Fame" (1978) ja "Muse" (1979), menestyivät melko hyvin. Tässä vaiheessa hänestä tuli Andy Warholin muusa. Warhol otti hänestä runsaasti valokuvia ja Jones liikkui Warholin kanssa New Yorkin yöelämässä, muun muassa maineikkaassa Studio 54 -yökerhossa.


title: Grace Jones

text:
1970-luvun lopulla Jonesin tyyli muuttui, ja hän kiinnostui uuden aallon musiikista. Musiikillisten muutosten rinnalla hän muutti myös ulkonäköään. Apuna muutoksissa oli stylisti Jean-Paul Goude, jonka kanssa hän sittemmin avioitui ja sai pojan. Uusi ulkonäkö on vaikuttanut hänen maineeseensa vähintään yhtä vahvasti kuin musiikki. Jonesilta ilmestyi kuusi albumia 1980–luvulla.
Grace Jones julkaisi albumin "Hurricane" pitkän tauon jälkeen vuonna 2008, vaikka oli päättänyt ettei enää julkaise musiikkia, koska levy-yhtiöt eivät anna riittävästi taiteellista vapautta. Hän on ollut sen jälkeen myös kiertueella.


title: Grace Jones

text: Jonesin esittämää kappaletta "La vie en rose" käytettiin Yleisradion radio-ohjelman "Yölinja" tunnusmusiikkina. Grace Jones on näytellyt myös yhdessä James Bond elokuvassa. Hän esitti Maydaytä elokuvassa 007 ja kuoleman katse (1985).


title: Grace Jones

text: Jones on ollut kolme kertaa naimisissa. Hänet vihittiin taiteilija Jean-Paul Gooden kanssa vuonna 1979 ja pariskunnalla on yksi poika Paulo. Pari kuitenkin erosi vuonna 1982. Jones oli naimisissa Chris Stanleyn kanssa vuosina 1989–1990. Vuonna 1996 hän meni naimisiin henkivartija Atila Altaunbayn kanssa.


title: Meselech Melkamu

text: Meselech Melkamu (s. 27. huhtikuuta 1985 Debremarkos, Etiopia) on etiopialainen kestävyys- ja maastojuoksija.


title: Meselech Melkamu

text: Melkamun ensimmäiset arvokilpailut olivat Lausannen maastojuoksun MM-kisat 2003, joissa hän sijoittui nuorten sarjassa neljänneksi ja oli mukana voittamassa nuorten joukkuekilpailua. Seuraavana vuonna hän voitti Brysselin maastojuoksun MM-kisoissa MM-kultaa nuorten sarjassa sekä nuorten joukkuekilpailussa. Myöhemmin samana vuonna hän voitti nuorten maailmanmestaruuden 5 000 metrin juoksussa ajalla 15.21,52. Vuonna 2005 Melkamu juoksi maastojuoksun MM-kisoissa pitkällä matkalla neljänneksi ja lyhyellä matkalla kuudenneksi. Hän oli molemmilla matkoilla mukana voittamassa joukkuemestaruutta. Samana vuonna Helsingin MM-kisoissa hän oli 5 000 metrillä neljäs ajalla 14.43,47 ja kauden lopussa 3 000 metrin juoksussa viides ajalla 8.50,42.


title: Meselech Melkamu

text: Melkamu voitti pronssia Fukuokan maastojuoksun MM-kisoissa 2006 sekä pitkällä että lyhyellä matkalla. Molemmilla matkoilla hän oli mukana voittamassa myös joukkuemestaruutta. Saman vuoden Afrikan-mestaruuskilpailuissa hän oli 5 000 metrillä kuudes ja kauden lopussa samoin 5 000 metrillä kuudes. Mombasan maastojuoksun MM-kisoissa 2007 Melkamu voitti pronssia henkilökohtaisessa ja kultaa joukkuekilpailussa. Hän sai Algerin Afrikan kisoissa hopeaa 5 000 metrillä ajalla 15.03,86 ja sijoittui samalla matkalla kuudenneksi Osakan MM-kilpailuissa ja viidenneksi . Maaliskuussa 2008 hän saavutti sisäratojen MM-kilpailuissa Valenciassa hopeaa 3 000 metrillä ajalla 8.41,50. Samana vuonna Edinburghin maastojuoksun MM-kisoissa hän juoksi yhdeksänneksi ja sai kultaa joukkuekilpailussa. Hän voitti 5 000 metrin Afrikan-mestaruuden Addis Abebassa ajalla 15.49,81. Pekingin olympialaisissa 2008 hän juoksi 5 000 metrillä kahdeksanneksi ja samalla matkalla kolmanneksi. Maastojuoksun MM-kilpailuissa 2009 Ammanissa hän sijoittui henkilökohtaisessa kilpailussa kolmanneksi ja joukkuekilpailussa toiseksi.


title: Meselech Melkamu

text: 14. kesäkuuta 2009 Melkamu alitti kautta aikain neljäntenä naisjuoksijana puolen tunnin rajan 10 000 metrin juoksussa. Hän juoksi Utrechtissa Alankomaissa ajan 29.53,80, joka oli kautta aikojen toiseksi paras aika ja uusi Afrikan ennätys. Berliinin MM-kilpailuissa 2009 hän sijoittui 10 000 metrillä toiseksi ajalla 30.51,34 ja 5 000 metrillä viidenneksi. hän oli 5 000 metrillä yhdeksäs. Vuoden 2010 maastojuoksun MM-kilpailuissa Bydgoszczissa hän sijoittui henkilökohtaisessa kilpailussa kolmanneksi ja saavutti hopeaa joukkuekilpailussa. Hän sai Nairobin Afrikan-mestaruuskilpailuissa 2010 hopeaa 10 000 metrillä ajalla 31.55,50. Vuoden 2011 maastojuoksun MM-kilpailuissa Punta Umbríassa hän oli neljäs henkilökohtaisessa kilpailussa ja sai hopeaa joukkuekilpailussa. Daegun MM-kilpailuissa hän sijoittui 10 000 metrillä viidenneksi.


title: Meselech Melkamu

text: Lokakuussa 2012 hän juoksi ensimmäisen maratoninsa voittaessaan Frankfurtin maratonin reittiennätysajalla 2.21.01.


title: Kukostensyrjä

text: Kukostensyrjä on osa Hämeenlinnan kaupungissa sijaitsevan Ruununmyllyn kaupunginosaa. Se sijaitsee kaupungin itäpuolella ja Aulangonjärven eteläpäässä. Kukostensyrjä rajoittuu Papinniittyyn, Aulankoon, Hätilään ja osittain Idäpäähänkin. Kukostensyrjän alueella on lähinnä omakoti- ja rivitaloasutusta. Eteläpuoliseen Mäskälän kaupunginosaan on perustettu uusi Harvoilan asuma-alue, jossa järjestettiin vuoden 2007 asuntomessut.


title: Kukostensyrjä

text: Kukostensyrjän alue, jota yleensä ei voi aivan tarkasti edes määritellä, on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti.


title: Kukostensyrjä

text: Kukostensyrjän palvelutarjonta on melko vähäistä. Lapset käyvät perusopetuksen luokkia 1–6 Ruununmyllyn koulun alueella. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon.


title: Steve Bennett

text: Stephen Graham Bennett (s. 17. tammikuuta 1961 Farnborough, Kent) on englantilainen jalkapalloerotuomari, joka työskentelee Englannin Valioliigassa.


title: Steve Bennett

text: Bennett aloitti tuomaroinnin vuonna 1984.


title: Steve Bennett

text: Vuonna 1995 hän aloitti The Football Leaguessa ja vuodesta 1999 alkaen on kentilainen tuomaroinnut Valioliigassa. Vuonna 2001 hänestä tuli virallinen FIFAn tuomari.


title: Steve Bennett

text: Bennett on urallaan tuominnut muutamia virallisia kansainvälisiä ystävyysotteluita. Hän on tuominnut urallaan muutaman suuren ottelun: Englannin liigacupin loppuottelun vuonna 2005, Mestarien liigan puolivälieräottelun Benfica–Barcelona ja FA Cupin kauden 2006–2007 loppuottelun.


title: Urpo Sivula

text: Urpo Sivula (s. 15. maaliskuuta 1988 Kuru) on suomalainen lentopalloilija. Sivula on pelannut urallaan kotimaan kenttien lisäksi Turkin, Italian ja Saksan pääsarjoissa. Hän on voittanut kolme Suomen mestaruutta, joista viimeisimmän VaLePan riveissä kaudella 2017–2018. Saksan Bundesliigan mestaruutta Sivula juhli kaudella 2011–2012 SCC Berlin riveissä.


title: Urpo Sivula

text: Sivulalla todettiin kesällä 2012 tyypin 1 diabetes. Ennen Suomessa tehtyä diagnoosia hän ehti tovin maata ilman diagnoosia sairaalassa Brasiliassa kesken Suomen vieraspelikiertueen lentopallon Maailmanliigassa.


title: Urpo Sivula

text: Sivula on pelannut urallaan lähes 200 A-maaottelua, joista ensimmäisen 18-vuotiaana ennen debyyttiään lentopalloliigassa.


title: Urpo Sivula

text: Urpo Sivula aloitti lentopallon veljensä innostamana kahdeksanvuotiaana kotikonnuillaan Kurussa. Ensimmäiset vuotensa hän pelasi Kurun Ryhdissä, josta tie vei Virtain Urheilijoihin. Virroilla Sivula pelasi viisi vuotta juniorisarjoja ja lisäksi muutaman pelin aikuisten riveissä 3-sarjaa. Sivula harrasti nuorena myös yleisurheilua, mutta lentopallo vei täysin mukaansa hänet murrosikäisenä.


title: Urpo Sivula

text: Virroilta nuori lahjakkuus löydettiin poikien maajoukkueeseen, ja Sivula siirtyi harjoittelemaan Kuortaneelle Lentopalloliiton valmennuskeskukseen. Lukiota hän kävi muiden pelaajien tavoin Kuortaneen urheilulukiossa. Valmennuskeskuksessa Sivula pelasi miesten 2-sarjassa ja 1-sarjassa. Hän myös pelasi oman ikäluokkansa lisäksi kahta vuotta häntä vanhempien maajoukkueessa, johon kuuluivat muun muassa Mikko ja Matti Oivanen sekä Konstantin Shumov. Oman ikäluokkansa maajoukkueessa Sivula oli myös kapteeni.


title: Urpo Sivula

text: Kuortaneella Sivulan pelirooli vaihtui hakkurista yleispelaajaksi nuorten maajoukkuevalmentajan Pekka Lahtisen valmennuksessa. Tätä ennen Sivula oli pelannut ainoastaan hakkurina.


title: Urpo Sivula

text: Sivula valittiin poikkeuksellisesti miesten A-maajoukkueeseen vain 18-vuotiaana ennen kuin hän oli pelannut ensimmäistäkään otteluaan lentopallon pääsarjatasolla Suomessa. Kesällä 2006 Portugalia vastaan käydyssä lentopallon Maailmanliigan avausottelussa ensimmäistä maaotteluaan pelannut Sivula nousi ottelun loppuhetkien ratkaisijaksi päättämällä ottelun kaksi viimeistä palloa Suomelle. Voitto oli Suomelle historian ensimmäinen Maailmanliigassa. Myöhemmin syksyllä Sivula oli osa Suomen joukkuetta, joka selvitti tiensä vuosikymmenen tauon jälkeen paikan EM-lopputurnaukseen.


title: Urpo Sivula

text: Syksyn 2007 EM-lopputurnauksessa Suomi teki palloiluhistoriaa etenemällä aina välieriin asti, mutta mitali jäi haaveeksi. 19-vuotiaan Sivulan rooli joukkueessa jäi pieneksi.


title: Urpo Sivula

text: A-maajoukkueessa Sivula nousi ensimmäistä kertaa avauskentälliseen vuonna 2008 Maailmanliigassa, kun maajoukkuekapteeni Tuomas Sammelvuo veti henkeä raskaan kauden jälkeen. Seuraavien vuosien maaotteluissa hän sai vaihtelevasti vastuuta, ja loukkaantumiset sekä kesällä 2012 diagnisoitu tyypin 1 diabetes pakottivat pelimiehen vetämään henkeä.


title: Urpo Sivula

text: Kesällä 2013 Sivula teki vahvan paluun maajoukkueeseen ja nousi joukkueen ykköshakkuriksi. Tammikuussa 2014 hän oli saavuttamassa Suomelle MM-lopputurnauspaikkaa ja puolta vuotta syksyllä 2014 hän pelasi edukseen MM-lopputurnauksessa Puolassa. Sivula jakoi kisojen ajan hakkurivastuuta Olli-Pekka Ojansivun kanssa.


title: Urpo Sivula

text: MM-kisojen jälkeen nuorennusleikkauksen kokeneessa Suomen joukkueessa Sivulan pelirooli vaihtui takaisin yleispelaajaksi. Vaihtelevasti syksyn 2015 EM-lopputurnauksessa esiintynyt Sivula katkaisi akillesjänteensä Italiaa vastaan käydyssä ja Suomen kisat päättäneessä pudotuspeliottelussa. Loukkaantuminen piti hänet puoli vuotta sivussa pelikentiltä.


title: Urpo Sivula

text: Kesällä 2006 miesten A-maajoukkueessa tehnyt Sivula solmi myöhemmin suvena sopimuksen lentopalloliigan kestomenestyjiin kuuluneeseen Pielaveden Sampoon. Ensimmäisellä liigakaudellaan Sivula syötti kolmanneksi eniten ässäsyöttöjä ja teki 15:ksi eniten pisteitä lentopalloliigassa. Sampo lunasti itselleen Suomen Cupin mutta liigamestaruus jäi otteluvoiton päähän Rovaniemen Santasportin viedessä finaalisarjan voitoin 2-3.


title: Urpo Sivula

text: Toisen kautensa Sivula aloitti lähes pitelemättömästi, ja hänen otteitaan Sammon kauden avausottelussa kuvattiin paikallisen Iisalmen Sanomien urheilusivuilla showmaisiksi. Runkosarjan pistepörssissä Sivula oli toiseksi paras yleispelaaja ollen kuudes. Koko liigan tehokkain laitapelaaja oli hyökkäysprosentilla mitattuna. Sammon kohtalona oli jälleen hävitä finaalit Santasportille. Sivula valittiin kauden päätteeksi suomalaisen lentopallosivustolla "hotsport.infossa" lentopalloliigan parhaimmaksi pelaajaksi sekä tähdistöjoukkueeseen. Lisäksi Urheilukanava valitsi hänet oman tähtiseitsikon pelaajaksi. Kauden jälkeen Sivula solmi Sampoon vuoden mittaisen jatkosopimuksen, jotta voisi suorittaa armeijan pois alta ennen siirtymistään Euroopan kentille..


title: Urpo Sivula

text: Sivula ei ehtinyt lopulta pelata sopimuskauttaan loppuun Sammossa, vaan hän siirtyi Suomen Cupin finaalin jälkeen loppukauden mittaisella sopimuksela turkkilaisseura Galatasarayhin. Turkista Sivulan tie vei Italian A1-liigaan Montichiariin A-maajoukkueen silloisen päävalmentajan Mauro Berruton alaisuuteen kaudeksi 2009-10. Peliaika oli kuitenkin suomalaisella kortilla, ja osittain siksi Sivula päätti hakea lisää peliminuutteja seuraavalla kaudella Italiassa sarjaporrasta alempana pelanneen Edilesse Cavriagon riveissä.


title: Urpo Sivula

text: Kauden 2010-11 päätteeksi Sivula jätti Italan taakseen siirtyen Saksan Bundesliigaan SCC Berliinin vaihtaen yleispelaajan peliroolinsa takaisin hakkuriksi. Sivula voitti SCC Berliinissä Saksan mestaruuden, mutta finaaleissa häntä ei nähty välierissä tapahtuneen loukkaantumisen vuoksi.


title: Urpo Sivula

text: Kesä 2012 muutti Sivulan elämän suunnan, kun hänellä todettiin tyypin 1 diabetes kesken maajoukkuekesän. Suomen vieraspelikiertueelta Etelä-Amerikasta vaivoin omin jaloin Suomeen matkustamaan kyennyt Sivula päätti diagnoosin saatuaan palata Suomeen. Hän solmi vuoden mittaisen sopimuksen Kokkolan Tiikereihin, jonka valmentajaksi oli pestattu Sivulan nuoruusvuosien pelikaveri Tommi Tiilikainen. Sivula aloitti Tiikereissä hakkurina, mutta kauden edettyä yli puolen välin hän siirtyi yleispelaajaksi sopimuksensa romanialaisseuran kanssa purkaneen maajoukkuehakkuri Olli-Pekka Ojansivun liityttyä Tiikereihin. Myöhemmin maajoukkuekaksikon paluu Suomen sai Tiikerien Suomen mestaruudesta kruununsa, ja diabetes hoidettavanaan huippu-urheilijan elämään sopeutunut Sivula valittiin vuoden lentopalloilijaksi Suomessa 2013.


title: Urpo Sivula

text: Sivula palasi Euroopan kentille kaudeksi 2013-14 solmittuaan vuoden mittaisen pestin turkkilaisseura Arkas Izmiriin. Peliaika Egeanmeren rannalla oli kortilla, sillä Izmirin toisena hakkurina oli pelipaikan aateliin maailmalla kuulunut kanadalainen Gavin Schmitt. Syksyn 2014 MM-lopputurnauksessa edukseen esiintynyt Sivula palasi kisoista takaisin Suomeen ja solmi myöhemmin sopimuksen Raision Loimuun. Sivula onnistui viemään hakkuripelillään Loimun runkosarjan neljänneksi, mutta mitali jäi haaveeksi. Hänet palkittiin LähiTapiola Pistekisan voittajana myös kaudella 2014-15. Sivula oli runkosarjan pistepörssissä toisella sijalla, vaikka ei aloittanutkaan kauttaan muiden tapaan jo syksyllä Suomen kentillä - ottelukohtaisessa pistekeskiarvopörssin hän voitti 20,5 pisteen keskiarvollaan runkosarjassa.


title: Urpo Sivula

text: Kesällä 2015 Sivula solmi 2-vuotisen sopimuksen VaLePaan, mutta pystyi debytoimaan VaLePassa vasta huhtikuussa 2016 katkaistuaan nilkkansa syksyn 2015 EM-lopputurnauksessa. Puoli vuotta kestänyt toipuminen vammasta vei tyystin kauden 2015-16 runkosarjapelit ja pudotuspelien avausottelut välistä. Pätkäkausi päättyi SM-hopeaan.


title: Urpo Sivula

text: Sivula löi itsensä takaisin parrasvaloihin kaudella 2016-17. Hänet valittiin kaksi kertaa lentopalloliigan kuukauden tähdistökentälliseen ja kauden päätteeksi tähdistöjoukkueen hakkuriksi. VaLePan kanssa hän korkkasi tuplamestaruuden voittamalla tammikuussa 2017 Suomen Cupin 2016 ja hakkuroimalla myöhemmin keväällä joukkueen ylivoimaiseen Suomen mestaruuteen. Mestareiden liigan lohkovaiheen tavoitteekseen ottanut VaLePa ilmoitti kesällä solmineensa Sivulan kanssa 2-vuotisen jatkosopimuksen, jossa on ulkomaanpykälä ensimmäisen kauden jälkeen.


title: Urpo Sivula

text: Sivula on pelannut urallaan paitsi hakkurin myös yleispelaajan peliroolia, johon hänet istutettiin lukioiässä Kuortaneen valmennuskeskuksessa. Sitä ennen Sivula oli pelannut juniorina vain ja ainoastaan hakkurina. Vaihdos yleispelaajan roolin jäi väliaikaiseksi, vaikka Sivula pelasikin roolissa uransa ensimmäiset vuodet muutamia otteluita ja turnauksia lukuun ottamatta lentopalloliigassa, miesten A-maajoukkueessa ja Euroopan kentillä. Kaudella 2011-12 rooli vaihtui takaisin hakkuriksi SCC Berliinissä Saksan Bundesliigassa. Sittemmin Sivula on esiintynyt yleispelaajana lyhyitä pätkiä, muun muassa keväällä 2013 Tiikereiden voittaessa Suomen mestaruuden.


title: Urpo Sivula

text: Sivula tunnetaan lempinimellä "Upi", joksi häntä kutsutaan myös hänestä Twitteriin perustetulla parodiatilillä. Sivulaa tavattiin aikaisemmin kutsuta myös "Kurun Gibaksi", joka on viittaus 2000-luvun ensimmäisen vuosikymmenen parhaimpiin lentopalloilijoihin lukeutuneeseen brasilialaiseen Gilberto Godoy Filhoon.


title: Urpo Sivula

text: Kesällä 2012 Sivula ajautui täysin yllättäen sairaalapetiin kesken A-maajoukkueen Maailmanliigan vieraspelikiertueen, joka oli edennyt Brasiliaan. Sivulan täytyi viettää viikon päivät maajoukkueen silloinen joukkueenjohtaja Jani Nieminen tukenaan kahdessa eri sairaalassa Brasiliassa. Muun Suomen joukkueen täytyi jättää heidät Brasiliaan, kun joukkue matkasi jatkamaan vierasotteluitaan Kanadaan.


title: Urpo Sivula

text: Myöhemmin vain vaivoin omin jaloin kotimaahansa palaamaan kyenneellä suomalaistähdellä todettiin Suomessa tyypin 1 diabetes. Sairaus ei estänyt Sivulaa jatkamasta huippu-urheilijan uraansa, mutta hänen täytyy säännöllisesti pitää huolta terveydestään muun muassa lääkkeillä. Vuonna 2015 Sivula avasi tapahtumia Taivas+Helvetti -kirjasarjan urheilijoista kertovassa teoksessa. Hän kuvaa kirjassa, kuinka maatessaan Brasiliassa sairaalahoidossa pelko peliuran lopusta hiipu mieleen.


title: Thurn und Taxis

text: Thurn und Taxis (käytetään myös nimityksiä "Thurn und Tassis" ja "Tour et Taxis") on saksalainen entinen ruhtinassuku, joka hallitsi keskeisiä eurooppalaisia postipalveluja vuosisatojen ajan 1500-luvulta lähtien. Heidän omistuksessaan oli myös lukuisia panimoita, ja he rakennuttivat lukuisia linnoja.


title: Thurn und Taxis

text: Varhaisimmat tiedot suvusta ovat peräisin 1200-luvulta. Suku on peräisin Lombardiasta, joka sijaitsee Bergamossa, ja oli nimeltään "de la Torre". Torni (saks. "Turm") on sijoitettu suvun vaakunaan, ja mäyrä ( ja saks. "Dachs") on ollut perustana nimen Taxis-osalle.


title: Thurn und Taxis

text: "Ruggiano de Tassis" (Franz von des Taxis) perusti Italian postijärjestelmän. Sen jälkeen "Jeanetto de Tassis" 11. joulukuuta 1489 nimitettiin Innsbruckissa postilaitoksen suurmestariksi. Suku säilytti postimonopolin useiden vuosisatojen ajan. Thurn und Taxis -suku johti postitoimintaansa Brysselistä käsin ja 12. marraskuuta 1516 yhdisti Rooman, Napolin, Espanjan, Saksan ja Ranskan säännölliseen postiliikenteeseen Brysselin kautta.


title: Thurn und Taxis

text: Thurn und Taxis -suvun postiyritys toimi aina 1700-luvun lopulle saakka. Tällöin Espanjan kruununperillinen osti koko yrityksen.


title: Thurn und Taxis

text: Useat suvun jäsenet ovat saanet oikeuden käyttää Maltan ritarin arvoa ja siihen liittyviä symboleja.


title: Thurn und Taxis

text: Thurn und Taxis -suvun nykyinen päämies on Albert Prinz von Thurn und Taxis, joka olisi järjestyksessä kahdestoista Thurn und Taxisin ruhtinas mikäli aatelisarvot olisivat vielä voimassa Saksassa. Hän on Johannes Prinz von Thurn und Taxisin ja tämän vaimon Glorian ainoa lapsi. Perhe on asunut St. Emmeramin linnassa Regensburgissa aina vuodesta 1748 lähtien. Suvun panimot myytiin vuonna 1966 saksalaiselle Paulaner-yhtiölle, joka kuitenkin valmistaa edelleen olutta nimellä ”Thurn und Taxis”. Suku on Saksan ja maailman varakkaimpia, sillä Forbes-talouslehti mainitsi vuonna 2007 Albertin maailman nuorimmaksi miljardööriksi, jonka omaisuuden lasketaan olevan noin 2 miljardia dollaria.


title: Lichtenstein

text: Lichtenstein (ei tule sekoittaa Liechtensteinin ruhtinaskuntaan) voi tarkoittaa ainakin seuraavia:


title: Dexterin laboratorio

text: Dexterin laboratorio ("Dexter's Laboratory") on 1990-luvun puolessa välissä valmistunut 78-osainen Annie-palkittu ja myös Emmy-ehdokkuuden saanut piirrossarja.


title: Dexterin laboratorio

text: Sarjan pilottijakso "Dexter's Laboratory" esitettiin jo vuonna 1995, ja suosion myötä siitä tehtiin kokonainen sarja. Sarjan esittäminen aloitettiin Yhdysvalloissa vuonna 1996 Cartoon Networkilla, jolloin sitä tuotettiin aluksi kahden tuotantokauden verran vuosien 1996-1999 aikana. Kolmas ja neljäs kausi kestivät vuodesta 2001 aina vuoteen 2003 asti. Suomessa sarjaa esitettiin ensimmäistä kertaa MTV Juniori -kanavalla vuonna 2007.


title: Dexterin laboratorio

text: Dexterin laboratorio kertoo vasta 8-vuotiaasta nerosta nimeltä Dexter, jolla on oma, valtaisan kokoinen salainen laboratorio makuuhuoneensa kirjahyllyn takana. Laboratioonsa on useita eri pääsykeinoja, kun salainen ovi tai äänikoodi. Dexter työskenteleekin laboratoriossaan päivät pitkät ja joka kerta hän saa häätää isosiskonsa Dee Deen pois laboratoriostaan, joka mielellään tulee leikkimään Dexterin kanssa ja tuhoamaan hänen viimeisimmät keksinnöt. Dexterillä on myös oma päävihollinen nimeltä Mandark, joka myös Dee Deen tavoin yrittää tuhota Dexterin laboratorion, mutta tarkoituksella. Mandark ja Dexter myös kilpailevat monesti koulussa siitä kumpi on parempi koulun tiedeaineessa. Dexterillä on laboratoriossaan apina, joka on oikeasti supersankari Monkey. Dexter ei kuitenkaan tiedä tätä.


title: Dexterin laboratorio

text: Wizard Magazine listasi vuonna 2001 Dexterin laboratorion sijalle 12 laatimassaan kautta aikain sadan parhaan animaatiosarjan listalla. Tammikuussa 2009 IGN-sivuston laatiman sadan parhaan animaatiosarjan listan mukaan Dexterin laboratorio oli sijalla 72.


title: Relics

text:
Relics on rock-yhtye Pink Floydin vuonna 1971 julkaistu harvinaisuuskokoelma. Se sisältää muun muassa yhtyeen alkuaikojen singlehitit ”See Emily Play” ja ”Arnold Layne” ja monia b-puolia. Albumi sisältää myös kappaleita soundtrackilta "Music from the Film More" (”Cirrus Minor” ja ”The Nile Song”) sekä kappaleita ensilevyltä "The Piper at the Gates of Dawn" (”Interstellar Overdrive” ja ”Bike”).
Muut:


title: 50 kilometrin kävely

text: 50 kilometrin kävely on arvokisalaji miesten yleisurheilussa. Maailmanennätysaika on Ranskan Yohann Dinizin 15. elokuuta 2014 kävelemä 3.32.33. Suomen ennätysaika on Valentin Konosen 3.39.34, kävelty 25. maaliskuuta 2000 Slovakian Dudincessa. Naisilla 50 kilometrin kävely on ollut virallisena lajina vuodesta 2016 lähtien.


title: 50 kilometrin kävely

text: 50 kilometrin kävely tapahtuu stadionin ulkopuolella maratonin tapaan. Sen sijaan 50 000 metrin kävely tapahtuu stadionilla.


title: Veikko Leväaho

text: Veikko Leväaho (1. kesäkuuta 1924 Leningrad, Neuvostoliitto – 25. tammikuuta 2009 Helsinki) oli suomalainen vapaa toimittaja ja anarkisti. Hän oli myös koko elämänsä ajan kasvissyöjä.


title: Veikko Leväaho

text: Veikko Leväahon vanhemmat olivat asianajaja Jalmari Leväaho ja Alma Sofia Aholainen. Hänen nuorempi veljensä on urheilutoimittaja Kauko-Aatos Leväaho. Leväaho palveli jatkosodassa ilmavoimissa meteorologina ja työskenteli sodan jälkeen Aeron palveluksessa sekä itsenäisenä yrittäjänä. Leväaho tuomittiin huhtikuussa 1944 asepalveluksensa aikana vankeuteen esimiehen käskyn täyttämättä jättämisestä. Leväaho ei suostunut lukemaan iltahartaudessa Herran siunausta. Leväaho oli ateisti ja katsoi, että olisi käskyn täyttäessään halventanut uskovien varusmiestoveriensa vakaumusta. Hän suoritti kuukauden vankeusrangaistuksen Kuopion lääninvankilassa vesileipärangaistuksena.


title: Veikko Leväaho

text: Leväaho johti Kriittisen Korkeakoulun anarkismintutkimuksen työryhmää vuosina 1969–1977. Hän johti myös vuodesta 1971 lähtien Unioninkatu 45:ssä toimineen A-klubin istuntoja. Sen jäsenet kutsuivat itseään ”anarkeiksi” korostaen valtanäkemyksensä rinnasteisuutta muihin vallankäyttäjiin kuten monarkkeihin. Heidän tavoitteensa oli demokraattinen ja varsinaisista anarkisteista poiketen myös parlamentaarinen vaikuttaminen.


title: Dauphiné

text: Dauphiné on entinen Ranskan provinssi maan kaakkoisosassa. Nykyään Dauphinén kohdalla sijaitsevat Isèren, Drômen ja Hautes-Alpes departementit. Provinssin pääkaupunki oli Grenoble, muita suurempia kaupunkeja olivat Vienne, Valence, Die, Gap ja Briançon.


title: Dauphiné

text: Tulevan Dauphinén alue oli allobrogien ja muiden gallialaisten heimojen hallussa muinaisina aikoina.


title: Dauphiné

text: Rooman valtakunnan hajottua se vähitellen sai itsenäisyyden Pyhä saksalais-roomalainen keisarikunnan osana.


title: Dauphiné

text: Viennen kreivin Guy IV:n vaakunassa oli delfiini ja hänen lempinimensä oli "le Dauphin" (). Tämä titteli periytyi hänen perheessään vuoteen 1349 asti, jolloin lapseton Humbert II myi itsenäisen Dauphinén Ranskan kuninkaalle Filip VI:lle sillä ehdolla, että kruununperillinen kantaisi dauphinin nimeä ja arvoa. Siitä asti kruununperillinen saattoi ottaa käyttöönsä "dauphininin" arvonimen, jos hän oli sen hetkisen kuninkaan jälkeläinen.


title: Dauphiné

text: Toisen maailmansodan aikana alueella toimi voimakas partisaaniliike.


title: See Emily Play

text: ”See Emily Play” on vuonna 1967 julkaistu Pink Floydin kappale, jonka on sanoittanut ja säveltänyt silloinen keulahahmo Syd Barrett. Barrett myös laulaa kappaleen. Vaikka kappale ei ollut yhtyeen esikoisalbumilla "The Piper at the Gates of Dawn", siitä muodostui singlenä ilmestyessään hittiklassikko. Kappale julkaistiin myöhemmin erilaisilla kokoelmilla, ensimmäiseksi albumilla "Relics" (1971). B-puoli ”Scarecrow” julkaistiin yhtyeen esikoisalbumilla.


title: Dorian Harewood

text: Dorian M. Harewood (s. 6. elokuuta 1950 Dayton, Ohio, Yhdysvallat) on yhdysvaltalainen Emmy-ehdokkuuden saanut näyttelijä ja laulaja.


title: Dorian Harewood

text: Ohiossa syntyneen Harewoodin näyttelijän ura alkoi 1970-luvulla, jolloin hän esiintyi yhdessä jaksossa televisiosarjassa "Swiss Family Robinson". Samana vuonna Harewood teki ensi esiintymisensä elokuvassa "Foster ja Laurie". Hän jatkoi uraansa vierailevana näyttelijänä useissa televisiosarjoissa, joihin kuuluivat muun muassa "Beulah Land", "Matt Houston", "Murhasta tuli totta" ja "Matlock". Samalla Harewood esiintyi useissa elokuvissa kuten "Full Metal Jacketissa", "Voittolyönnissä" ja "Äkkikuolemassa".


title: Dorian Harewood

text: Vuonna 1989 Harewood teki ensimmäisen ääniroolinsa "Turtles – mutanttikilpikonnat" -animaatioon, jossa hän esitti Silppuria kolmen jakson verran. Sittemmin Harewood on tehnyt äänirooleja animaatioihin kuten "Gargoyles", "", "Batman of the Future", "Astro Boy", "The Grim Adventures of Billy & Mandy" ja "Prätkähiiret", joka on ollut hänen pitkäaikaisin sarja, jossa Harewood ääninäytteli Motoa vuosina 1993–1996. Vuonna 2006 hän uusi Moton roolin sarjan tullessa takaisin noin kymmenen vuoden tauon jälkeen.


title: Dorian Harewood

text: Harewood julkaisi oman levynsä vuonna 1989. Sittemmin häntä on kuultu muun muassa Dean Jamesin "Intimacy"-albumilla.


title: K. J. Ellilä

text: Kaarle Johannes Ellilä () oli satakuntalainen maanviljelijä, maataloushallituksen pääjohtaja ja Maalaisliiton kansanedustaja ja ministeri.


title: K. J. Ellilä

text: Ellilän vanhemmat olivat maanviljelijä Heikki Oskar Ellilä ja Alfhilda Olivia John. Hän pääsi ylioppilaaksi 1909 ja suoritti Helsingin yliopistossa agronomin tutkinnon 1913 ja filosofian kandidaatin tutkinnon 1927.


title: K. J. Ellilä

text: Ellilä oli Suomen maatalousseurojen keskusliiton assistentti 1913–1915, maataloushallituksen tutkimustoimiston johtajan apulainen ja johtaja 1915–1924, ja yleisen maatalousosaston päällikkö ja maatalousneuvos 1924–1936. Hän toimi maataloushallituksen vt. ylijohtajana 1927–1928, ylijohtajana 1936–1941 ja pääjohtajana 1941–1955. Ellilä viljeli myös Karkussa sijaitsevaa kotitilaansa 1920–1957. Nykyisin talon seinässä on Ellilän syntymän 100-vuotispäivänä paljastettu muistolaatta.


title: K. J. Ellilä

text: Ellilä toimi lisäksi maataloudellisen tilastokomitean sihteerinä 1917–1922, Helsingin yliopiston maatalouskirjanpidon opettajana 1919–1936, Maanviljelystaloudellisen laitoksen assistenttina 1921–1923 ja "Maatalouslehden" toimituksen jäsenenä 1920–1952.


title: K. J. Ellilä

text: Politiikassa Ellilä oli mukana Maalaisliiton kansanedustajana Turun läänin pohjoisesta vaalipiiristä 1929–1930 ja 1932–1935. Jälkimmäiselle kaudelleen hän tuli edustaja Kalle Joukasen tilalle 20. toukokuuta 1932. Ellilä toimi maatalousministerinä Kallion III hallituksessa 1929–1930 ja kansanhuoltoministerinä Linkomiehen hallituksessa 1943–1944.


title: K. J. Ellilä

text: Ellilä on haudattu entisen Karkun alueelle, Sastamalan kirkolle sukuhautaan. Hautakivessä on Sulo Aaltosen tekemä kasvoreliefi Ellilästä.


title: Aasian pöly

text: Aasian pöly (myös "keltainen pöly", "keltainen hiekka", "keltainen tuuli" tai "Kiinan pölymyrsky") on kausittainen meteorologinen ilmiö, joka vaikuttaa laajaan osaan Itä-Aasiaa satunnaisesti kevätkuukausien aikana. Pöly on lähtöisin Mongolian aavikoilta, Pohjois-Kiinasta ja Kazakstanista, jossa voimakkaat tuulet ja hiekkamyrskyt nostavat ilmaan hienojakoista maa-ainesta, joka tuulten myötä kantautuu edelleen Kiinaan, Pohjois- ja Etelä-Koreaan, Japaniin ja Venäjän kaukoidässä sijaitseville alueille. Joskus aines voi kantautua aina Yhdysvaltoihin saakka.


title: Aasian pöly

text: Viimeisen vuosikymmenen aikana pölystä on teollisuuden saasteiden ja Kiinassa tapahtuvan aavikoitumisen seurauksena tullut merkittävä ongelma. Muutaman viimeisen vuosikymmen aikana tapahtunut Araljärven alueen kuivuminen on myös lisännyt pölyongelman vakavuutta. Koreassa, jotkin ryhmittymät käyttävät ilmiöstä nimitystä ”keltaisen pölyn terrorismi”.


title: Rodina

text: Rodina - kansallispatrioottinen liitto (, suom. "kotimaa") oli 2003–2007 toiminut venäläinen puolue.


title: Rodina

text: Se oli alun perin noin kolmenkymmenen vasemmistolaisen ja nationalistisen puolueen ryhmä, joka yhdistyi elokuussa 2003 vuoden 2003 duuman vaaleja varten. 7. joulukuuta 2003 Rodina sai 9,02 % äänistä ja 38 paikkaa pienimpänä duumaan päässeistä puolueista. Sen jäsenet Sergei Glazjev ja Viktor Geraštšenko lähtivät vuoden 2004 presidentinvaaleihin, Geraštšenko yhden Rodinan jäsenpuolueen nimittämänä ja Glazjev itsenäisenä ehdokkaana. Glazjev tuli vaalissa kolmanneksi. Vaalien jälkeen toinen puheenjohtajista, Dmitri Rogozin sai puolueen jäsenkunnan äänestämään Glazjevin pois puhemiehen tehtävistä ja jäi itse johtoon.


title: Rodina

text: Marraskuussa 2005 Rodinaa estettiin osallistumasta joulukuun Moskovan duuman vaaleihin. Liberaalidemokraattisen puolueen valituksen mukaan puolue syyllistyi kiihotuksen kansanryhmää vastaan. Sen mainoksessa tummapintaiset kaukasialaiset heittivät vesimeloninkuoria maahan, jotka Rogozin kehottaa keräämään pois ja mainos päättyi kehotukseen "siivota kaupunki roskista."


title: Rodina

text: Rodina yhdistyi lokakuussa 2006 Elämän puolueen ja Eläkeläisten puolueen kanssa Oikeudenmukaiseksi Venäjäksi. Osa entisistä Rodinan kannattajista perusti tässä vaiheessa uuden Suur-Venäjä-puolueen (Великая Россия) eräiden DPNI:n jäsenten kanssa.


title: Kalle Kauppi

text: Kalle Kauppi (10. maaliskuuta 1892 Heinolan maalaiskunta – 29. lokakuuta 1961 Helsinki) oli suomalainen professori sekä Edistyspuolueen kansanedustaja ja ministeri. Kauppi toimi Kauppakorkeakoulun rehtorina vuosina 1939–1945 ja 1957–1961. Hän oli myös korkeakoulun kauppaoikeuden professori.


title: Kalle Kauppi

text: Kaupin vanhemmat olivat maanviljelijä "Johan Kauppi" ja "Karolina Mansikkala". Hänen ensimmäinen puolisonsa vuosina 1925−1936 oli "Alma Alila Sederström" ja toinen vuodesta 1945 "Rauha Penttala".


title: Kalle Kauppi

text: Kauppi valmistui ylioppilaaksi 1911 ja suoritti filosofian kandidaatin tutkinnon 1914 ja molempien oikeuksien kandidaatin tutkinnon 1919. Hän sai varatuomarin arvon 1921 ja suoritti vielä molempien oikeuksien lisensiaatin ja tohtorin tutkinnot 1927. Kauppi sai lisäksi kauppatieteiden kunniatohtorin arvon Helsingin kauppakorkeakoulusta vuonna 1961.


title: Kalle Kauppi

text: Kauppi toimi Viikkolehti Liikeapulaisen vt. päätoimittajana 1911–1912, Kauppalehden aputoimittajana 1915 ja asianajajana Lahdessa 1919–1922. Hän oli Helsingin kauppakorkeakoulun kauppaoikeuden vt. professori 1927–1929, kauppaoikeuden professori 1929–1961, rehtori 1939–1945 ja 1957–1961 sekä vararehtori 1952–1957. Tämän ohella Kauppi toimi myös Yhteiskunnallisen korkeakoulun yksityis- ja talousoikeuden vt. opettajana 1929–1930 ja 1932–1933, puolustusministeriön lainopillinen neuvonantajana ja toimistopäällikkönä 1939–1940 sekä päämajan lainopillinen neuvonantajana 1941–1943.


title: Kalle Kauppi

text: Politiikassa Kauppi oli Kansallisen Edistyspuolueen kansanedustajana Uudenmaan läänin vaalipiiristä 1943–1951. Hän tuli edustajaksi A. K. Cajanderin tilalle 25. tammikuuta 1943. Kauppi oli kauppa- ja teollisuusministerinä Kallion IV hallituksessa 1936–1937. Opetusministerinä hän toimi Linkomiehen, Hackzellin ja Urho Castrénin hallituksissa 1943–1944.


title: Kalle Kauppi

text: Kauppi oli myös presidentin valitsijamies vuosien 1931 ja 1943 presidentinvaaleissa ja kunnallispolitiikassa hän oli mukana Lahden ja Helsingin kaupunginvaltuuston jäsenenä.


title: Tornion ensimmäinen kirkko

text: Tornion ensimmäinen kirkko on vuonna 1647 valmistunut ja vuonna 1682 tulipalossa tuhoutunut kirkko Torniossa. Kirkko rakennettiin vuosina 1642–1647 30-vuotisen sodan lopulla ja perustamistyöt tehtiin "omin voimin". Ammattiapua saatiin kuitenkin vuonna 1644 seinien salvostöihin, holvaukseen, paanotukseen, tornin rakentamiseen sekä sisustustöihin. Pohjalaisesta mestarista ei ole varmaa tietoa, mutta epäillään että hän olisi "Herman Juse ifrån Limingo" eli nykyisen kirkon rakentajan Matti Joosepinpoika Härmän isä. Tornion ensimmäinen kirkko paloi 27. heinäkuuta 1682, palo syttyi salamaniskusta.


title: Tornion ensimmäinen kirkko

text: Kirkolle kehiteltiin Torniossa pitkään muistomerkkiä, ja vuonna 2001 se toteutettiin. Muistomerkin suunnitteli Martti Porkka, ja sen toteutti Länsi-Lapin Ammatti-instituutin Tervolan käsi- ja taideteollisuusosasto. Muistomerkin rahoittajissa oli mukana myös yksityisiä, kuten vanhan perinteen mukaan aina kirkkojenkin rakentamisessa ja kaunistamisessa.


title: Tornion ensimmäinen kirkko

text: Kulmakivi-teemaa arkkitehti Matti Porkka kuvaa näin: "Kivi, jonka rakentajat hylkäsivät, on nyt kulmakivi. Herralta se on tullut, ja se on ihmeellinen meidän silmissämme." (Ps. 118:22,23/Matt.42). Kulmakivi rakennuksessa tarkoittaa perustuksessa, seinien liittymäkohdassa olevaa nurkkakiveä. Sillä tarkoitetaan myös, kuten tässä tapauksessa, holvausmuuraukseen liittyvää kaariaukon ylintä kiilakiveä, johon rakenteen puristusvoimat kohdistuvat. Jos tämä kulmakivi otetaan pois, rakennelma sortuu.


title: Tornion ensimmäinen kirkko

text:
Pentti Moring, Henri Nordberg, Matti Porkka
ja Aarne Vuento


title: Tornion ensimmäinen kirkko

text: Kulmakivessä muistomerkin päällä on keskiaikaisten kivikirkkojen alttarialueen sienistä tuttu piispan vihkiristi. Kristityille kulmakivi merkitsee itse Kristusta, Kirkon perustajaa ja ylläpitäjää. Ilman Kristusta ei Kirkkoa voi olla olemassa. Se sortuu ja hajoaa.


title: Tornion ensimmäinen kirkko

text: Graniitista veistetty muistomerkki Tornion kaupungin ensimmäisen kirkon muistoksi on pystytetty "Kirkonrakentajien muistoksi". Kirkonrakentajilla tässä halutaan ymmärtää kaikkia niitä henkilöitä, tahoja ja erityisesti kirkkokansaa, jotka eri aikoina ovat moninaisin käytännön toimin ja rukouksin olleet rakentamassa Kristuksen seurakuntaa Tornion kaupungissa.


title: Xerez CD

text: Xerez Club Deportivo on espanjalainen jalkapalloseura Jerezin kunnasta Andalusiasta. Seura vuonna 1947, ja sen edustusjoukkue pelaa Espanjan viidenneksi korkeimmalla sarjatasolla Primera División de Andalucíassa.


title: Xerez CD

text: Xerezin peliasun värit ovat sininen ja valkoinen. Seuran kotistadionina toimii noin 21 000 -paikkainen, vuonna 1988 käyttöönotettu Chapín. Xerezin paikallisvastustajia ovat Jerez Industrial ja Cádiz.


title: Xerez CD

text: Seuran nimi tulee Jerez-nimen vanhasta kirjoitusasusta. Molemmat nimet äännetään .


title: Xerez CD

text: Jalkapallo tuli Jerezin alueelle 1870-luvulla Britanniaan suuntautuneen sherryviennin myötä. Ensimmäisen seuran, Xerez Fútbol Clubin, kaupunkiin perusti vuonna 1907 Bodegas Williams & Humbert -viinitehtaan työntekijä Thomas Spencer. Tämä seura pelasi kahdeksan kautta Espanjan toiseksi korkeimmalla sarjatasolla Segunda Divisiónissa ja ylsi kerran Espanjan cupin Copa del Reyn puolivälieriin.


title: Xerez CD

text: Nykyinen seura perustettiin 24. syyskuuta 1947 nimellä Jerez Club Deportivo. Nimi muutettiin nykyisekseen 1960-luvulla. Seuran historia on jakautunut tasaisesti Segunda Divisiónin, Segunda División B:n ja Tercera Divisiónin välille. Segundaan joukkue nousi ensimmäistä kertaa kaudeksi 1953–1954, ja pysyi sarjassa viiden kauden ajan. Yhteensä se on pelannut sarjassa 22 kautta.


title: Xerez CD

text: Kaudella 2001–2002 Xerez oli saksalaisen Bernd Schusterin valmentamana lähellä nousua korkeimmalle sarjatasolle Primera Divisióniin. Heikon loppukauden myötä kolmanneksi nousijaksi varmistui lopulta Recreativo kierros ennen sarjan päätöstä ja Xerezin sijoitukseksi jäi neljäs, joka oli kuitenkin sen siihenastisen historian paras. Seuraavien kausien aikana Xerez jatkoi Segundan kärkikymmenikössä lukuun ottamatta kauden 2007–2008 pientä romahdusta, jolloin joukkue sijoittui 15:nneksi.


title: Xerez CD

text: Jereziläisten odotus palkittiin kaudella 2008–2009, kun Esteban Vigon luotsaama ryhmä voitti Segundan ja nousi ensimmäistä kertaa historiassaan Primeraan. Käynti pääsarjassa jäi kuitenkin yhden kauden mittaiseksi, kun joukkue sijoittui kauden 2009–2010 päätteeksi viimeiseksi.


title: Kalle Jutila

text: Kaarle (Kalle) Teodor (K.T.) Jutila (sukunimi vuoteen 1906 Lindfors) (27. tammikuuta 1891 Pirkkala – 21. kesäkuuta 1966 Helsinki) oli suomalainen professori, diplomaatti ja Maalaisliiton kansanedustaja ja ministeri.


title: Kalle Jutila

text: Jutilan vanhemmat olivat maanviljelijä "Adolf Malakias Lindfors" ja "Helena Matilda Mäkelä". Hän pääsi ylioppilaaksi 1910, suoritti agronomin ja filosofian kandidaatin tutkinnot 1919, filosofian lisensiaatin tutkinnon 1921 ja väitteli filosofian tohtoriksi 1922.


title: Kalle Jutila

text: Jutila oli Maataloushallituksen maanviljelystaloudellisen osaston assistenttina 1915–1916, Sörnäisten kristillisen kansanopiston maatalousaineiden opettajana 1915–1916, Helsingin maanviljelyslyseon opettajana 1916–1917 sekä tutki Peräpohjolan ja Lapin maatalous- ja asutusasioita valtion toimeksiannosta 1917–1921.


title: Kalle Jutila

text: Jutila toimi metsähallituksen maankäyttöosaston agronomina 1921–1924, maataloushallituksen maanviljelystaloudellisen tutkimustoimiston johtajana 1924–1928, Helsingin yliopiston maatalouspolitiikan ylimääräisenä opettajana 1921–1926 ja yliopiston agraaripolitiikan professorina 1928–1938. Tämän lisäksi Jutila oli Suomen Pankin johtokunnan jäsenenä 1938–1958, Teknillisen korkeakoulun maanviljelystalouden opettajana 1928–1945 ja Suomenmaa-lehden päätoimittajana 1930–1931.


title: Kalle Jutila

text: Sodan jälkeen Jutila nimitettiin lokakuussa 1945 Suomen lähettilääksi Washingtoniin. Hän oli Suomen lähettiläs Washingtonissa 1945–1951, Havannassa 1948–1951 ja Meksikossa 1950–1951.


title: Kalle Jutila

text: Jutila valittiin 1945 Maalaisliiton kansanedustajaksi Hämeen läänin pohjoisesta vaalipiiristä ja hän oli kansanedustajana lähettilääksi nimittämiseensä saakka. Jutila oli Sunilan I hallituksessa salkuttomana ministerinä 1927–1928 ja vt. apulaismaatalousministerinä 1928. Hän oli maatalousministerinä Kivimäen hallituksessa 1932–1936, kansanhuoltoministerinä Paasikiven II hallituksessa 1944–1945 ja maatalousministerinä Paasikiven III hallituksessa 1945. Viimeksi Jutila oli maatalousministerinä Tuomiojan hallituksessa 1953–1954.


title: Kalle Jutila

text:
Kivimäen hallituksesta Kalle Jutila joutui eroamaan kesken sen toimikauden, koska etsivän keskuspoliisin muistio, jossa hänet ja muita arvovaltaisia kansalaisia mainittiin, pääsi julkisuuteen. Jutila erosi Kivimäen hallituksesta 25. syyskuuta 1936
Maatalousministerin tehtävää Jutilan jälkeen hoiti Kivimäen hallituksessa Edistyspuolueen Eemil Linna.


title: Antero Väyrynen

text: Onni Antero Väyrynen () oli apulaistaloustarkastaja ja sosiaalidemokraattinen kansanedustaja ja ministeri 1960-luvulla.


title: Antero Väyrynen

text: Väyrysen vanhemmat olivat suutarimestari "Antti Väyrynen" ja "Hilda Susanna Kujala". Hän pääsi ylioppilaaksi Oulun Lyseosta 1935 ja suoritti alemman oikeustutkinnon 1939. Ennen sotia Väyrynen oli ylimääräisenä tullivartijana ja kamarikirjurina tullihallituksessa 1935–1938. Sodan jälkeen hän toimi Oulun läänin siirtoväen huollon läänintarkastajana 1945–1946, Oulun kaupungin sosiaalisihteerinä 1946–1957 ja apulaistaloustarkastajana 1957–1970.


title: Antero Väyrynen

text: Väyrynen oli SDP:n kansanedustajana Oulun läänin vaalipiiristä 1962–1970. Hän toimi sisäasiainministerinä Paasion I hallituksessa 1967–1968 ja Koiviston I hallituksessa 1968–1970. Väyrynen oli myös presidentin valitsijamies vuoden 1968 presidentinvaaleissa ja kunnallispolitiikassa hän oli mukana Oulun kaupunginvaltuuston jäsenenä.


title: Pentti Pekkarinen

text: Pentti August Pekkarinen (20. syyskuuta 1917 Maaninka – 20. tammikuuta 1975 Kuopio) oli pohjoissavolainen maanviljelijä ja Maalaisliitto/Keskustapuolueen kansanedustaja ja ministeri.


title: Pentti Pekkarinen

text: Pekkarisen vanhemmat olivat torppari Kalle Pekkarinen ja Helmi Johanna Huuskonen. Hän kävi kansakoulun ja sen jälkeen suoritti 1937 maamieskoulun ja 1940 maamiesopiston. Pekkarinen toimi maatalousneuvojana Kiuruvedellä 1939, Kuopion maanviljelysseuran alueneuvojana Vehmersalmella 1944–1945 ja maatalousneuvojana Leppävirralla 1945–1948. Hän oli maanviljelijänä Leppävirralla 1946–1975 ja toimi myös Leppävirran kunnan asutuskassanhoitajana ja asutusneuvojana 1951–1962.


title: Pentti Pekkarinen

text: Pekkarinen oli Maalaisliiton kansanedustajana 1958–1965 ja keskustan kansanedustajana 1965–1975. Hän edusti vuoteen 1961 saakka Kuopion läänin läntistä vaalipiiriä sen jälkeen Kuopion läänin vaalipiiriä. Pekkarinen oli II sosiaali- ja terveysministeri Sorsan I hallituksessa 1972–1975. Hän toimi presidentin valitsijamiehenä vuosien 1956, 1962 ja 1968 presidentinvaaleissa. Kunnallispolitiikassa Pekkarinen oli mukana Leppävirran kunnanvaltuuston puheenjohtajana.


title: Pentti Pekkarinen

text: Pekkarinen kuoli liikenneonnettomuudessa tammikuussa 1975 kesken ministeri- ja kansanedustajakautensa. Pekkarinen oli matkalla Rissalan lentoasemalle, kun hänen ohjaamansa Ford Granada -henkilöauto alkoi heittelehtiä liukkaalla tiellä, ajautui vastaantulevien kaistalle ja törmäsi vastaan tulleeseen autoon. Pekkarinen menehtyi saamiinsa vammoihin Kuopion keskussairaalassa myöhemmin saman päivän aikana. Hänen tilalleen ministeriksi nousi Reino Karpola ja kansanedustajaksi Toivo Yläjärvi.


title: Joe Tehan

text: Joseph "Joe" Tehan (s. 15. syyskuuta, Utica, New York) on yhdysvaltalainen pokeriammattilainen.


title: Joe Tehan

text: MBA-tutkinnon suorittanut Tehan aloitti pokerin ammattilaisuransa Las Vegasissa käteispelaajana. Vuonna 2005 hän pelasi ensimmäiset turnauksensa ja joulukuussa 2005 hän oli Five Diamond World Poker Classic -tapahtuman 1 500 dollarin no limit hold'em -turnauksen kakkonen ja kuukautta myöhemmin L.A. Poker Classicin 294 dollarin kisan voittaja. Näistä hän voitti 101 480 ja 179 605 dollaria.